
Puspusang labanan ang tuluy-tuloy 
na pagtaas ng presyo ng langis 

at pagbagsak ng kabuhayan 
ng mamamayan 


ula nang ipinatupad ng reaksyunaryong 

estado ang deregulasyon ng industriya 

ng langis noong Marso 1999, tuluy-tuloy 
na sinalanta ng mga ganid na dambuhalang 
dayuhang korporasyon sa langis ang 
mamamayang Pilipino sa pamamagitan ng walang- 
awat na pagtataas ng presyo ng mga produktong 
petrolyo. Nagbunsod ito ng mabilis na 
pagdausdos ng kabuhayan at pagsidhi ng 
kahirapan ng mamamayang Pilipino 
laluna sa nakaraang isa't kalahating 
taon. 


Upang pigilin ang mabilis na 
pagbagsak ng kabuhayan ng 
mamamayan, kinakailangang 
mahigpit na magkaisa at 
pakawalan ang malakas 
na unos ng protesta 

PANAWAGAN 


Ang Lupong Patnugot ng Ang Bayan ay nag- 
aanyaya sa mga mambabasa na mag-ambag 
sa pagpapahusay ng ating pahayagan sa 


pamamagitan 


ng pagbibigay ng mga 


komentaryo at mungkahi, mga balita o mga 
rebolusyonaryong karanasan na maaaring 
ilathala sa ating pahayagan. 


Maaaring makuha ang pinakahuling isyu ng 
Ang Bayan sa internet. Magtungo sa 


http://angbayan.cjb.neto 


http:/redrival.com/ang bayan/index.htm 


Tatanggap din ng mga liham sa 


editors@angbayan.cjb.net. 


SIMULA SA ISYUNG ITO, ILALABAS NA NANG BUWANAN ANG 
pahayagang Ang Bayan (AB) habang tumatanaw sa higit pang 
mas madalas na paglalabas nito sa hinaharap. Isinasagawa ang 
hakbang na ito sa layuning gawing isang higit na mabisang 
instrumento ang AB para sa pagbubuo ng pagkakaisa ng Partido 
at tagatambuli ng mga rebolusyonaryong panawagan. 

Sa nakaraang dalawang taon, ang mga pahina ng AB ay 
nagsilbing lunsaran ng walang-pagod na paglalantad sa 
kabulukan at korupsyon, pasismo at pagkapapet ng 
reaksyunaryong rehimeng Estrada at bilang daluyan ng 
lumalawak na panawagan upang ito'y labanan at pabagsakin. 

Nagsilbi rin ito bilang tagapaghatid ng magagandang balita: 
ang mga tagumpay sa larangan ng pakikibakang masa, ang 
patuloy na paglawak ng nagkakaisang prente at ang umiigting 
na pakikidigmang gerilya sa buong bansa. Inilathala nito ang 
paninindigan ng PKP hinggil sa maiinit na usaping pambayan at 
ibinubudyong ang panawagan ng Partido para sa lahatang-panig 
na pagsulong ng rebolusyonaryong kilusan. 

Sa pamamagitan ng pagpupunyagi ng pamunuan at kasapian 
ng Partido, ang mga balakid at kahirapang likas na kinakaharap 
ng AB bilang isang pahayagang gerilya ay iniigpawan. Simula 
Enero 1999, regular at tu luy-tuloy ang paglalabas ng AB tuwing 
dalawang buwan bukod pa sa mga espesyal na isyung 
tumatalakay sa mga partikular na mahahalagang usapin. Bukod 
saorihinal na edisyong Pilipino, tuluy-tuloy ding inilalabas ang 
AB sa wikang Ingles at Bisaya, at mula Setyembre 1999, sa 
wikang Hiligaynon. Sinimulan din ang internet homepage ng 
AB noong Oktubre 1999 na tuluy-tuloy na tinatangkilik ng 
paparaming kasama at iba pang mambabasa. Ilampung libong 
kopya ng AB ang pinararami sa pamamagitan ng imprente, 
makinang risograph, mimeograph, V-Type at iba pang paraan. 

Ang muling paglalabas ng AB nang buwanan ay sadyang 
isang malaking hamon sa buong Partido. Kaugnay nito, 
kinakailangang tiyakin ng buong Partido, laluna ng mga 
namumunong organo nito sa iba't ibang antas, na mabilis na 
naipapaabot sa patnugutan ang mahahalagang impormasyon, 
balita at mga artikulong maaaring ilathala sa AB. Gayundin, 
kinakailangang magpunyagi sa pagpaparami at pamamahagi ng 
AB upang matiyak na ito'y maagap na mababasa ng lahat ng 
yunit at kasapi ng Partido, BHB at mga rebolusyonaryong 
organisasyong masa. 

Ang mga ito at iba pang kaakibat na hakbangi'y 
kinakailangang isagawa upang tiyakin na magiging higit na 
epektibong pahayagan ng Partido ang AB. 

laban sa rehimeng US-Estrada at mga dambuhalang karaniwang mamamayan. Mas matarik ang pagtataas 
korporasyon sa langis. Ang patuloy na pagtaas ng na ito kumpara sa humigit-kumulang 30% pagtaas ng 
presyo ng langis ay nag-uudyok sa milyun- presyo ng mga produktong petrolyo noong 1994-1997, 
milyong mamamayan na tumindig at labanan Sadyang kabulastugan ang pirming ikinakatwiran ng 
ang kahirapan at ang mapang-aping rehimeng mga korporasyon sa langis na kailangan 
KG 

ng 

- 
noong Setyembre 12 ay ika-14 sa nakaraang 17 


Estrada. nilang magtaas ng presyo upang itumbas 
p4 
buwan. 


ito sa pagtaas ng presyo ng krudong 
langis sa pandaigdigang pamilihan at 

Tangan ang batas sa deregulasyon, pinasirit ng mga 

monopolyong korporasyon sa langis ang presyo ng 
kanilang mga produkto. Mula Marso 1999, tumaas nang 
45-75% ang presyo ng mga produktong petrolyo 
kabilang ang 65% pagtaas sa presyo ng isang litrong 
diesel na bumutas sa bulsa ng mga drayber ng dyip at 


( 


Tez nang ipinatupad ang deregulasyon 
ng industriya ng langis noong Abril 1999. 
Binigyan nito ang mga korporasyon sa langis ng 
kalayaang itakda ang presyo ng kanilang mga 
produkto. Ang pinakahuling pagtataas ng presyo 


Umiiral ang batayan upang 
sumambulat ang malawak at 
maigting na kilusang protesta 


pagbagsak ng halaga ng piso; gayundin, upang 
marekober ang mga pagkalugi nila. Katunayan, 
mayroong kabuuang netong kita (net aggregate income) 
na P14 bilyon ang tatlong dambuhalang korporasyong 
ito, bukod pa sa naipong tubo (accumulated retained 
earnings) na P18.6 bilyon. Dagdag pa, ang mga may- p 


Panawagan mula sa Patnugutan ng AB 


pang tiyakin na nabibigyan ng kopya ng AB 
sa tamang oras ang lahat ng yunit at kasapian 
ng Partido, pati na mga aktibistang masa, 
kinakailangang mulat na pagplanuhan laluna ng 
mga namumunong yunit ng Partido ang maagap 
na pamamahagi at pagpaparami ng AB. 
Sadyang kung minsan ay huling-huli na ang 
pagtanggap ng mga isyu ng AB dahil sa ilang 
limitasyon ng lihim na linya ng komunikasyon ng 
Partido. Habang patuloy nating ipamamahagi ang 
AB sa pamamagitan ng linyang ito, hinihikayat 
ng Patunugutan ng AB na magbalangkas ng plano 
ang lahat ng namumunong komite na naglalaman 
ng mga nararapat na hakbangin upang kumuha 
ng kopya ng AB sa internet. Maaaring hingan ng 
tulong o bigyan ng atas ang mga pwersa at 
tagasuporta sa kalunsuran na regular na kunin sa 
internet ang pinakabagong isyu ng AB. 
Kinakailangang pagplanuhang mabuti ang 
gagamiting mga paraan sa pagpaparami o 
reproduksyon ng AB. Sa partikular, kailangang 
seryosong pag-aralan ang paggamit ng bagong 
mga teknik sa produksyon na titiyak na may sapat 
na bilang ng mal is na kopya ng AB na mas 
kaigaigaya at madaling basahin ng mga kasama 
at masa. Kaakibat nito ay kailangang tiyakin na 


may mahusay na sistema at makinarya para sa 
pamamahagi ng mga kopya ng AB upang 
maagap itong mapasakamay ng mga mam- 
babasa. 

Kaugnay nito, ang mga mambabasang may 
rekurso at kakayahang magparami ng kopya ng 
AB ay hinihikayat na magparami at tumulong sa 
pamamahagi ng AB, habang gumagawa ng mga 
kaukulang hakbang sa pag-iingat. Maaaring 
makipag-ugnayan sa mga yunit ng Partido, o sa 
patnugutan ng AB, upang magkaroon ng 
koordinasyon sa bagay na ito. 
igit sa lahat, upang mahusay na masalamin 
ng ABang tuluy-tuloy na paglawak ng rebolusyo- 
naryong kilusan sa buong bansa at epektibong 
tugunan ang pangangailangan ng mga mamba- 
basa nito, kinakailangang magkaroon ng higit na 
malusog na talastasan sa pagitan ng patnugutan 
at ng mga yunit at kasapi ng Partido, organi- 
sasyong masa at mga aktibista. Hinihikayat, higit 
sa lahat ang mga yunit ng BHB, na isama sa mga 
pagbabalak ang pagpapaabot ng mga ulat at iba 
pang impormasyon sa patnugutan ng AB, laluna 
ng mga tagumpay at pagsulong sa larangan ng 
rebolusyong agraryo, pakikibakang masa at 
armadong pakikibaka. 

ari ng korporasyong ito ay kabilang 
sa pinakamalalaking monopolyong 
korporasyon sa buong mundo. 
Noong 1999, kumita ang Royal 
Dutch Shell (may-ari ng Pilipinas 
Shell) ng 593.69 bilyon at ng 531.7 
bilyon naman ang Texaco (may-ari 
ng Caltex Philippines). 

Ang pangangatwirang ito ay 
naglalantad sa sadyang pagkaganid 
nitong malalaking dayuhang korpo- 
rasyon sa langis. Hindi sila maka- 
payag na mabawasan ni isang kusing 


Ang krimen ng pagtataas 
ng presyo ng langis ay 
kapwa pananagutan ng 
mga dayuhang 
monopolyong korporasyon 
sa langis at ng gubyerno ni 
Estrada. Dapat silang 
pagbayarin ng 
mamamayan. 


ang kanilang napakalaki nang tubo, 
kayat bawat pagkakataong tumaas 
kahit kaunti ang kanilang gastos sa 
produksyon, agad nila itong ipina- 
papasan sa mamamayan sa pama- 
magitan ng pagtataas ng presyo ng 
mga produktong petrolyo. 

Attalagang pabigat nang pabigat 
ang pasanin ng mamamayan. Bunsod 
ng tuluy-tuloy na pagtaas ng presyo 
ng mga produktong petrolyo, tumaas 
nang 15-2090 ang presyo ng mga 
karaniwang bilihin katulad ng asukal, 
sabon, manok, arina at iba pa. Dahil 
dito, hindi mapangatawanan ng 
gubyerno ang target nitong 5-696 
tantos ng implasyon. 

Ang tuluy-tuloy na pagtataas ng 
presyo ng mga produktong petrolyo 
ay ibayong nagpapasidhi sa walang 
kaparis nang paghihikahos ng mama- 
mayang Pilipino. Sa harap ng sitwas- 
yong ito, nagmamatigas pa rin ang 


rehimeng US-Estrada na pagling- 
kuran ang interes ng malalaking 
kapitalistang dayuhan at ng lokal na 
naghaharing uri. Ginagamit nito ang 
ing estado upang buong lupit 
na supilin ang mga pakikibaka para 
sa karagdagang sahod at ang paki- 
kibakang antipyudal ng mga magsa- 
saka sa kanayunan. 

Walang naloloko si Estrada sa 
panapanahong pag-arte niyang 
“nakikiusap” sa mga korporasyon sa 
langis na ipagpaliban o bawasan ang 
pagtataas ng presyo. Ang pag- 
papatawag ng mga upisyal ng mga 
korporasyon ng langis sa Malakan- 
yang ay isang palabas upang maka- 
paghugas-kamay si Estrada sa salang 
pagtataas ng presyo ng langis at 
makapagpanggap na bidang kuma- 
katawan sa interes ng masa. 

Sa unang-una pa lamang, ang 
reaksyunaryong estado, sa utos ng 
IME ang nagbigay sa mga korpo- 
rasyon sa langis ng buong kalayaang 
magtaas ng presyo sa ilalim ng batas 
sa deregulasyon. Ang krimen ng 
pagtataas ng presyo ng langis ay 
kapwa pananagutan ng mga dayu- 
hang monopolyong korporasyon sa 
langis at ng burukratang kapitalistang 
gubyerno ni Estrada. Dapat silang 
pagbayarin ng mamamayan. 


ag-uumapaw ang galit ng 

mamamayan. Umiiral ang ba- 
tayan upang sumambulat ang mala- 
wak at maigting na kilusang protesta 
laban sa pagtaas ng presyo ng langis 
at mga bilihin at para sa karagdagang 
sahod. 

Kinakailangang mahigpit na mag- 
kaisa ang masang anakpawis at iba 
pang patriyotiko at demokratikong 
sektor upang epektibong labanan ang 
patuloy na pagtaas ng presyo ng 
langis. Kailangang bigkisin ang 


Ang OPEC at ang 
mga dambuhalang 
monopolyong 
korporasyon sa 
langis 


Sumirit nang hanggang 535 
bawat bariles ang presyo ng 
krudong langis nitong Set- 
yembre bunga ng desisyon 
ng Organization of Petro- 
leum Exporting Countries 
(OPEC) na ibaba ang pro- 
duksyon ng langis simula 
noong nakaraang Marso. Ito 
ang pinakamataas na presyo 
ng krudong langis sa naka- 
raang 10 taon. 

Sadyang nakasasalanta 
sa mamamayan ang pang- 
iipit ng OPEC sa suplay ng 
krudong langis upang itaas 
ang presyo nito. Subalit mas 
mahalagang ilantad, bati- 
kusin at labanan ang mala- 
laking monopolyong korpo- 
rasyon sa langis at ang mga 
imperyalistang kapangyari- 
hang nagtataguyod sa mga 
ito. 

Ang OPEC ay binuo 
noong 1960 upang hadla- 
ngan ang pagbagsak ng 
presyo ng krudong langis sa 
pamamagitan ng pagkontrol 
sa suplay nito sa pamilihan. 
Sa kasalukuyan, binubuo ito 
ng Saudi Arabia, Iraq, 
United Arab Emirates, 
Kuwait, Iran, Qatar, Nigeria, 
Libya, Algeria, Indonesia at 
Venezuela. Sa pamamagi- 
tan laluna ng Saudi Arabia 
(ang pinakamalaking pro- 
dyuser ng krudong langis at 
baseng pulitikal ng US sa 
Middle East), ang mga de- 
sisyon ng OPEC ay mahigpit 
na iniimpluwensyahan ng 
imperyalismong US. 

Ang mga ito ay rela- 
tibong mga atrasadong ban- 
sa na nakaasa pangunahin 
sainiluluwas nitong krudong 
langis. Sa kabila ng maya- 
mang rekurso, ang mga 
bansang ito ay lugmok sa 
krisis dulot pangunahin ng 
mahabang kasaysayan ng 
kolonyal o di pantay na kala- 
kalan. 

Mababa, kung mayroon 
mang kapasidad ang mga 
ito sa pagrerepina ng langis. 
Humigit kumulang 10% la- 
mang ng pandaigdigang 
kapasidad sa pagrerepina 
ang bahagi ng mga bansang 
kasapi ng OPEC. Mahigit 60% 
nito ay kontrolado ng mala- 
laking kapitalistang bansa. 

Higit na kailangang kun- 
denahin at labanan ang 
mga imperyalistang bansa at 
ang mga dambuhalang 
monopolyong korporasyon 
sa langis na kumakamal ng 
napakalaking supertubo sa 
industriya ng langis. Sila ang 
kumukontrol ng eksplora- 
syon, paghuhukay, pagre- 
repina at distribusyon sa 
pamilihan ng mga produk- 
tong petrolyo. 

Dahil sa monopolyong 
kontrol nito sa industriya ng 
langis, laluna ng Exxon- 
Mobil, Royal Dutch Shell at 
BP-Amoco, nagagawa 
nilang tuluy-tuloy na itaas 
ang presyo ng mga 
produktong petrolyo at 
tumabo ng napakalaking 
supertubo. Ang kabuuang 
kita noong 1999 ng 
nangungunang anim na kor- 
porasyon sa pagrerepina ng 
petrolyo (5477 trilyon) ay mas 
malaki pa sa $460 trilyong 
pinagsamang kabuuang ha- 
laga ng produksyon ng 11 
bansang myembro ng OPEC 
(tingnan ang talaan). 


milyun-milyong mamamayan at 
tipunin ang kapangyarihang maka- 
pagdudulot ng mabibigat na bigwas 
sa mga dayuhang korporasyon sa 
langis at sa rehimeng US-Estrada. 
May kabuluhang humalaw ng inspi- 
rasyon at mga angkop na aral sa 
matagumpay na pagkilos ng mga 
manggagawa sa France at iba pang 
bansa sa Europe pati na sa mga 
matagumpay na pakikibaka ng 
mamamayang Pilipino mula noong 
dekada 1970. 

Napakahalagang bigyang-diin 
ang saligang usapin ng magka- 
tunggaling interes ng mamamayan, sa 
isang panig, at ng malalaking dayu- 
hang korporasyon sa langis at papet 
na estado, sa kabila. Ang pagka- 
kamal ng supertubo ng mga mono- 
polyong korporasyong ito ay naga- 
gawa lamang sa pamamagitan ng 
pananalanta sa kabuhayan ng mama- 
mayan. Kayat upang pigilin ang 
paglala ng paghihikahos ng mama- 
mayan, kailangang kumilos at pus- 


pusang labanan ang pagtaas ng 
presyo ng langis. 

Ang pakikibakang ito ay mahigpit 
na nakakawing sa pakikibaka laban 
sa gubyernong Estrada. Ang reak- 
syunaryong estado ang pangunahing 
nagtatanggol sa interes ng malalaking 
korporasyong dayuhan. Kailangang 
pagbayaran nito ang pagpapatupad 
ng mga patakarang nagbubunsod ng 
pinakamalalalang anyo ng imper- 
yalistang pandarambong at nagbu- 
bunga ng walang kaparis na krisis sa 
ekonomya at pulitika. 

Ang walang tigil na pagtaas ng 
presyo ng langis ay malulutas lamang 
sasaligan sa pamamagitan ng pagsa- 
sabansa ng industriya ng langis at 
pagpapalaya nito mula sa kontrol ng 
hayok-sa-tubong mga dayuhang 
monopolyong korporasyon. Maisa- 
sagawa lamang ito ng isang bagong 
demokratikong gubyernong iluluwal 
ng rebolusyonaryong pakikibaka at 
itatayo sa guho ng lumang bulok na 
sistema. Œ 


Kumpanya ng langis Kita Mga bansang GNP 

(1999) kasapi ng OPEC (1999) 
Exxon Mobil 163,881 Saudi Arabia 143,361 
Royal Dutch Shell 105,366 Indonesia 119,544 
BP Amoco 83,566 Iran 102,000 
Total Fina Elf 44,990 Venezuela 85,963 
Sinopec 41,883 60,000 
Elf Aquitaine 37,918 47,673 
Texaco 35,690 46,455 
ENI 34,091 37,882 
Chevron 32,676 25,000 
PDVSA 32,648 18,724 
Kabuuan 612,709 460,904 


Inihahambing ng talaan na ito ang halaga ng kita ng nangungunang sampung 


kumpanya sa langis atang kabuuang produksyon (GNP) ng mga bansang kasapi 


ng OPEC (sa daan-milyong dolyar). 

KRISIS SA SEKTOR NG AGRIKULTURA 


| anda ng sagad-sagarang pangangayupapa ng 


gubyernong Estrada sa imperyalismong US 
ang todo-largang pagpapatupad nito ng anti- 
mamamayan at mapanalantang mga patakaran sa 
ilalim ng General Agreement on Tariffs and Trade- 
World Trade Organization (GATT-WTO). 


Sa kabila ng malawakang pinsala sa agrikulturang 
dulot ng pagbaklas sa mga taripa at todong pagluluwag 
sa kalakalan, patuloy na isinusulong ng rehimeng US- 
Estrada ang adyenda ng liberalisasyon. Tumatanggi itong 
magpataw ng mga kinakailangang restriksyon tulad ng 
pagtatakda ng kota sa importasyon o pagbabawal sa 
importasyon ng ilang piling produktong agrikultural upang 
pansamantalang pigilin ang tuluy-tuloy na pagkalunod ng 
sektor sa baha ng murang inaangkat na produkto. 
Walang plano ang rehimeng US-Estrada na talikuran ang 
mga obligasyon nito sa ilalim ng GATT at nakaambang 
tuluy-tuloy na ibaba hanggang pawiin ang mga taripa sa 
inaangkat na mga produktong agrikultural. 

Dahil mataas ang gastusin sa produksyon gayundin 
ang presyo ng mga lokal na produktong agrikultural, wala 
itong kakayahang makipagkumpetisyon sa mga murang 
inangkat na produkto. Lalo nitong pinasisidhi ang krisis 
na dala ng pambabarat ng mga kartel sa kalakalan ng 
bigas. Pinaliliit pa ng reaksyunaryong gubyerno ang 
subsidyong nakalaan sa sektor at ngayon ay pinag- 
kakakitaan ang maliliit na magsasaka sa ibinibigay nitong 
“serbisyong agrikultural”. 


Liberalisasyon sa agrikultura: 
Ibayong pagpapahirap 
sa masang magsasaka 


Dagdag pahirap at pinsala ang mga batas kaugnay 
sa patenting o pag-angkin sa pag-aari ng mga binhi. 
Nagkakahalaga ng ilang milyong dolyar ang mga binhing 
inaangkat ng Pilipinas na ibayong nagpapataas sa gastos 
sa produksyon ng mga magsasaka. Sadyang ginawang 
baog (hindi nakalilikha ng semilya) ang mga “miracle 
variety” na binhing ito upang mapwersa ang mga 
magsasaka na bumili muli ng binhi sa bawat taniman. 
Palaasa ang mga pananim na ito sa mamahaling patabang 
kemikal at mga pestisidyo na inaangkat din ng bansa. 

Sa kabilang banda, todo-todong ibinababa ng mga 
imperyalistang bansa, sa pangunguna ng US, ang presyo 
ng kanilang mga produkto (predatory pricing) 
pangunahin sa pamamagitan ng paglalaan ng pam- 
publikong subsidyo sa mga magsasaka upang lunurin ang 
kumpetisyon at makapangyari sa pandaigdigang 
pamilihan. Habang agresibong itinutulak ang ganap na 
liberalisasyon sa mga malakolonya, ipinatutupad nito ang 
proteksyunismo sa sariling bansa kabilang ang tahasang 
pagbabawal sa importasyon ng ilang mga produktong 
agrikultural o paghihigpit sa importasyon. 

Dulot ng pagbagsak ng agrikultura, tumaas nang 
10.1% ang tantos ng kawalan ng trabaho sa sektor. 
Umaabot sa 1.3 milyong hanapbuhay sa agrikultura ang 
nawala mula Hulyo 1999 hanggang Hulyo 2000 lamang. 
Kinakatawan nito ang pinakamalaking bahagi ng pagsirit 
ng tantos ng kawalan ng trabaho ngayong taon (32.196 
paglaki ng disempleyo, pinakamataas sa nakaraang 10 
taon). E 

KRISIS SA SEKTOR NG AGRIKULTURA 


Limang taon ng GATT 


LIMANG TAON NA SIMULA NOONG IPATUPAD NG 
reaksyunaryong gubyerno ang General Agreement on 
Tariffs and Trade (GATT) na nagpataw ng liberalisasyon 
ng kalakalan sa agrikultura. Bagamat hindi ito ang unang 
pagkakataong iniliberalisa ang kalakalan sa sektor, 
walang kaparis na pinsala at pahirap ang dala nito sa 
milyun-milyong magsasakang Pilipino. Ibayo nitong 
pinasidhi ang krisis na dulot pangunahin ng atrasadong 
sistema ng produksyong pang-agrikultura at ang 
malawakang kaapihan at kahirapan sa kanayunan. 

Sailalim ng GATT, tuluy-tuloy na dumausdos ang 
produksyon sa agrikultura dulot pangunahin ng pagbaha 
ng mga murang inangkat na produktong agrikultural sa 
lokal na pamilihan. Mula 1995-98, ang itinalang taunang 
paglago nito ay 0.28% lamang. Ipinagmamalaking 
tumaas ito nang 6.49% noong 1999, ngunit katunayan 
ay repleksyon lamang ito ng pagbangon mula sa 
pinakamalalalang epekto ng El Niño. Pinakamataas na 
ito sa nakaraang 10 taon. 

Mula Enero hanggang Hulyo ng taong kasalukuyan, 
bumagsak nang 3.3890 ang sektor, taliwas sa inaasahang 
2.4996 paglago. Ang pangkalahatang halaga ng 
produksyon ng mga mayor na pananim (palay, mais, 
niyog, tubo at iba pang cash crops) ay bumagsak nang 
9.3396. Bumagsak nang 17.82% ang produksyon at 
halaga ng ibang pananim (gulay sa pangunahin). 
Pinakamatinding tinamaan ang produksyon ng sibuyas 
(-70.309c), niyog (-25.269c), tubo (-29.6096), repolyo 
(-30.6790) at monggo (-19.26%). 

Saunang taon ng implementasyon ng GATT, umabot 
sa $42.24 milyon (P1.056 bilyon sa palitang $1=P25) 
ang depisit sa kalakalan sa agrikultura. Sa sumunod na 
apat na taon, lumaki ito nang 30 beses at umabot ng 
5700 milyon (P31.5 bilyon sa $1=P45). Sa panahong 
ito'y lumaki nang 10 beses ang inangkat na bigas ng 
Pilipinas. Para sa unang kwarto ng taong ito, umabot sa 
600,000 metriko tonelada (mt) ang inangkat ng National 
Food Authority (NFA). Nag-import din ng 350,000 mt 
mais ang NFA noong 1999 sa kabila ng sobrang 
produksyon ng mais sa Mindanao. Gayundin, tinatayang 

Importasyon ng mais (1995-2000). Ang datos para 
sa taong 2000 ay para lamang sa unang anim na 
buwan 


higit sa 500,000 mt murang mais at 151,000 mt murang 
asukal ang aangkatin para sa taon, kapwa mataas kaysa 
itinakdang minimum access volume o ang minimum na 
bolyum ng isang produkto na inaangkat sa mababang 
taripa. 

Ang US ang pangunahing nagtatambak ng mga 
murang produktong agrikultural sa bansa. Layunin nitong 
ibsan ang krisis nito sa sobrang produksyon. Kabilang 
dito ang 49,000 mt bigas nitong unang bahagi ng 2000 
sa ilalim ng commodity loan program. Malayang 
nagtambak ang US ng soybean meal, isang pamalit sa 
mais, na nagkakahalaga ng 510 milyon (P450 milyon) 
naipinangangalandakang ayuda ng imperyalismong US 
sa maliliit na magsasaka alinsunod sa US Public Law 
480 at Agriculture and Fisheries Modernization Act. Sa 
taong ito, 216,000 mt trigo ang itatambak ng US sa 
Pilipinas. 

Bagamat pangalawang mayor na eksport ang mga 
produktong agrikultural, ito ay 4.796 lamang ng kabuuang 
eksport ng bansa. Ang coconut oil at saging ang 
bumubuo ng malaking bahagi nito. Pinakahuling nagluwas 
ng bigas ang bansa noong 1992 at mais noong 1991. m 

NAGKUKUMAHOG ANG REHIMENG ESTRADA NA TANG- 
galin ang nalalabing subsidyo ng reaksyunaryong 
gubyerno sa sektor ng agrikultura. Noong Oktubre 
1999, pinirmahan ni Estrada ang 5175 milyon (P7 
bilyon) na pautang mula sa Asian Development Bank 
na nakabatay sa kundisyong isasapribado ang National 
Food Authority (NFA) at pahihintulutan ang malayang 
importasyon ng bigas ng pribadong sektor. Itinakda 
rin nito ang pagpako sa presyo ng palay na binibili ng 
gubyerno sa mga magsasaka habang itinataas naman 
ang presyo ng bigas, at ang pagtatakda ng limitasyon 
sa NFA naang bibilhing palay ay sapat lamang upang 
punan ang 30-araw na buffer stock. 

Sa nakaraang mga taon, halos 0.2% na lamang 
sa kabuuang ani ng mga magsasaka ang binibili ng 
NEA. Tinanggal na rin ang subsidyo para sa pataba at 
iba pang gastusin. Dulot nito, isa sa may pinakamataas 


Ang pribatisasyon ng NFA 


na gastos sa produksyon sa buong Asia ang mga 
magsasakang Pilipino. 

Mas masahol pa, ang NFA mismo ang nangunguna 
sa pagpapataas ng presyo ng bigas. Noong Enero, 
inanunsyo ng gubyerno ang P100/kabang pagtataas 
ng ibinebenta nitong bigas. Sa sumunod na araw, 
itinaas ng kartel (na binubuo ng malalaking 
kapitalistang kumukontrol sa pagbili ng palay at 
pagbenta ng bigas) ang benta nila nang P200-P250/ 
kaban. Sa pamamagitan ng pribatisasyon ng NFA, 
ganap nang isinusuko ng reaksyunaryong gubyernong 
Estrada sa mga kartel ang buong industriya ng bigas. 
Mas may laya na silang manipulahin ang suplay ng 
bigas at itulak ang presyo nito ayon sa kanilang 
kagustuhan at sa kapinsalaan ng mamamayan (katulad 
noong 1995 kung kailan umabot ng P26-30/kilo ng 
bigas mula P16/kilo). EB 


Sa harap ng mga pagkukunwari ng rehimeng US-Estrada 


Tuluy-tuloy ang pagdausdos ng 


industriya ng niyog 


TEs sa umano'y paglago ng industriya ng 
niyog sa bansa na ibinabando ng rehimeng US- 
Estrada, patuloy ang pagbagsak nito. Sadyang 
hinahadlangan ng rehimen ang pag-unlad nito upang 
bigyang-daan ang mga proyektong 
bahagi ng pagliliberalisa ng 
ekonomya ng bansa. 
Mula sa 13.182 mil- 
yong metriko tonelada 
(mt) noong 1997, ang 
bulto ng produksyon ng 
niyog ay bumagsak 
tungong 11.597 milyong 
mt (12.02% pagbaba) 
noong 1998. Bumagsak p 

pa ito nang 9.4396 noong 1999. Kasabay ng 
pagdausdos ng produksyon ng niyog, tuluy-tuloy ding 
bumagsak ang kabuuang halaga nito sa huling mga taon 
ng dekada 1990. Mula noong nakaraang taon, 
dumausdos nang 25.26% ang kabuuang halaga ng 
produktong niyog. 

Ang tuluy-tuloy na pagbagsak ng industriya ng 
niyog na siyang pinagmumulan ng pangunahing pang- 
eksport na produktong agrikultural ng bansa ay 
nagresulta na rin sa 33.06% pagdausdos ng kabuuang 
order (aggregate orders) para sa mga produktong 
pang-agrikultura (mula 51.22 bilyon noong 1998 
tungong 5817.193 milyon noong 1999, ayon narin sa 
mga estadistika ng gubyerno) 

Malaki ang ibinagsak ng pambansang kita mula sa 
mga produkto ng niyog. Noong 1999, 5368.1 milyon 
na lamang ang kinita mula rito, 51.03% mas mababa 
sa 751.742 milyon noong 1998. Sa panahon ding 
ito, bumagsak nang 57.31 96 ang eksport ng langis ng 
niyog at dumausdos naman ang halaga ng iniluwas na 
copra meal/cake (sapal ng kopra) nang 56.04%. 

Ipinagmamalaki ng gubyerno na pangatlo pa rin 
ang langis ng niyog sa mga eksport ng bansa. Ngunit 
di hamak na mas malayo ang agwat ng kita nito 
kumpara sa elektroniks at mga damit. Nitong Hulyo, 
bumuo lamang ito sa 1.870 ng pangunahing eksport ng 
bansa. 

A: pagbagsak ng industriya ng niyog ay matagal 
nang isinisisi ng gubyerno sa El Niño at sa iba't 

ibang bagyong dumaan sa bansa. Ito ay pagtatangkang 

itago ang tunay na mga dahilan ng pagdausdos nito. 

Ang tunay na dahilan ng pagbagsak ng industriya 
ng niyog ay ang walang rendang pagpapatupad ng 
rehimen ng pagpapalit-gamit ng mga lupang agrikultural 
samga minahan, mga golf course, subdibisyon at iba 


pa. Ang Mining Act of 1995 na nagbibigay- 
daan sa malawakang pagwasak sa 
kagubatan at mga lupang agrikultural ay tahasang 
bumabalewala sa RA 8048 o Coconut Tree 
Preservation Act of 1995 na nagbabawal ng pagputol 
ng mga puno ng niyog. 

Mas saligan pa, nananatiling atrasado ang 
produksyon ng niyog. Sa kabila ng deklarasyon ng 
rehimen na 70% ng sinasabing 3.31 milyong ektarya 
ng niyugan sa bansa ay di gaanong napakikinabangan 
at di produktibo, walang seryosong proyekto para 
paunlarinito. 

Wala sa plano ng rehimen na paunlarin ang 
agrikultura sa bansa, kabilang ang industriya ng niyog. 
Pagkukunwari lamang ang mga programa para sa 
pagpapaunlad ng agrikultura. 

Sa programang “Maunlad na Niyugan Tugon sa 
Kahirapan” na bahagi ng programang “Agrikulturang 
Makamasa” ng rehimen, wala ni anumang pagbanggit 
tungkol sa reporma sa lupa. Hindi sinasagot ng 
programang ito ang malaon nang problema ng 
kawalan ng lupa ng mga magsasaka at ang patuloy 
na pangangamkam at monopolyo rito ng mga 
panginoong maylupa. Ang pagtatangka ng rehimen 
na ipaloob sa panukalang pagbabago ng saligang 
batas ang 10096 pagmamay-ari ng dayuhan sa mga 
lupain sa bansa ay malinaw na patunay ng kawalan 
nito ng intensyong magpatupad ng tunay na reporma 
salupa. 

Sa harap ng malubhang problema ng industriya 
ng niyog, ang pangunahing binibigyang-pansin ni 
Estrada ay ang pagbabalik kay Cojuangco ng 
ninakaw nitong pondong coco levy. Mas masahol 
pa, ginagamit na tuntungan para sa maniobrang ito 
ang kunwaring rehabilitasyon ng industriya ng niyog. 


Wala sa plano ng rehimen na paunlarin ang 
agrikultura sa bansa, kabilang ang industriya 
ng niyog. Pagkukunwari lamang ang mga 
programa para sa pagpapaunlad ng 
agrikultura. 

Sabwatang Cojuangco-Estrada sa pondong coco levy 
“Sarap maging barkada!” 


S a pamamagitan ng utusan niyang si 
Estrada, nakatitiyak si Eduardo “Danding” 
Cojuangco Jr. na muli niyang lubusang maibubulsa 
ang ninakaw na pondong coco levy. Ginagawa ng 
kanilang sabwatan ang pinakaepektibong 
pamamaraan upang ganap na makopo ni Cojuangco 
ang pondong ito na ngayo'y tinatayang umaabot 
nasa P120 bilyon. Muli niya itong makukulimbat 
sa pamamagitan ng isang executive order (EO) 
mula sa Malakanyang. 

Ito ang isa sa pinakamalalaking pakinabang ni 
Cojuangco kapalit ng pagiging isa sa mga pangunahing 
pinansyer ng kandidatura ni Estrada noong 1998. 
Kitang-kita na ang pagkapanalo ni Estrada ay 
nangahulugan ng pagkaluklok rin niya sa poder. 
KASAYSAYAN NG PANGANGAMKAM 


Ang pondong coco levy ay kinulekta sa mga 
magniniyog sa average na P60 kada 100 

kilo ng kopra o ng katumbas nito mula FE 
1972-83 batay sa Presidential Decree 

276 ng dating diktador na si Marcos. E 
Kinulekta ito ng diktadura sa 
pamamagitan ng isang lupon sa 
Philippine Coconut Authority (PCA) 
na pawang kinabibilangan ng mga 
kasapi ng Coconut Producers’ 
Federation of the Philippines 
(COCOFED). Ang COCOFED, na 
nagkukunwaring organisasyon ng 
maliliit na magniniyog, ay kalipunan ng 
pinakamalalaking may-ari ng mga 
niyugan. Idineposito nang walang interes 
ang coco levy sa United Coconut Planters 
Bank (UCPB) na pinangangasiwaan ni 
Cojuangco. Nahawakan ni Cojuangco ang 
pondo sa pamamagitan ng pagkontrol niya sa 
PCA-COCOFED-UCPB, sa suporta ni Marcos sa 


kanya bilang pangunahing kroni at sa 
pakikipagsabwatan niya kina Juan Ponce Enrile, na 
defense minister noon, at Ma. Clara Lobregat na 
pawang matataas din ang pusisyon sa PCA- 
COCOFED-UCPB. Ginamit niya ang pondong ito sa 
pagbulsa ng 47% ng sapi sa San Miguel Corporation 
(SMO). 

Sinekwester ng rehimeng Aquino noong 1986 ang 
sapi ni Cojuangco sa SMC, UCPB, at sa iba pang 
pinuhunanan niya ng pondong coco levy. 

Nang maluklok si Estrada sa pagkapresidente, 
agad niyang itinalaga sa SMC (gamit ang saping 
“sekwestrado” ng gubyerno) ang mga tauhan ni 
Cojuangco. Ang mga ito ang nagbalik sa kanya sa 
SMC at ibinoto pa siyang pinuno ng kumpanya. 

TUSONG MANIOBRA 


Isang malaking panlilinlang sa mga mamamayan ang EO 
na niluluto ng rehimeng Estrada kaugnay ng pondong 
coco levy. Batay sa EO na pipirmahan ni Estrada, 
“ibibigay” na ni Cojuangco sa may 3.6 milyong 
magniniyog ang 27% sapi sa SMC na nagkakahalaga 
ng P50 bilyon. Ito ay sa kundisyong lubusan na niyang 
makokontrol ang nalalabing 20% sapi na tinatayang 
umaabot sa P30 bilyon, at ibabasura ang mga kasong 
nakasampa laban sa kanya kaugnay ng pagnanakaw ng 
pondong coco levy. 

Kahit sekwestrado pa rin ng reaksyunaryong 
gubyerno ang 4790 sapi sa SMC, hawak naman talaga 
ito ni Cojuangco. Nais niya lamang na maging lubusan 
ang pagkakakontrol niyarito sa pamamagitan ng pinaluluto 
niyang EO kay Estrada na kuhang-kuha ang kanyang 
panlasa. Mahalagang lubusang mabawi ni Cojuangco ang 
saping ito, maipagbili at maitransporma sa pera 
(liquidate) upang gawing pondo para sa paglahok sa 
eleksyon ng partido niyang Laban ng Masang Pilipino. 
Gagamitin niya rin ang halagang ito para sa pagpapalawak 
ng kanyang mga negosyo. 

Isang malaking palabas ang pagbibigay ni Cojuangco 
ng 2790 sapi ng SMC sa mga magniniyog. Hindi ito 
kailanman mapakikinabangan ng mga magsasaka na 
lehitimong may-ari ng pondo. Ipagbibili at pagtutubuan 
ng rehimen ang saping ito at gagawing inisyal na laman 
ng isang trust fund na gagamitin umano para sa 
rehabilitasyon ng industriya ng niyog. 

Ang tinatayang aabot sa P5 bilyong taunang kita ng 
trust fund ay hahatiin sa sumusunod na paraan: 

— 60% ay ilalaan sa rehabilitasyon ng industriya ng 
niyog na hawak at monopolisado ni Cojuangco; 

- 20% na aabot sa PI bilyon bawat taon ay 
mapupunta sa COCOFED na hawak din ni 
Cojuangco, 


— 18% ay babalik sa principal account 
ng trust fund: at 


- 2% ay para sa gastos sa pamamalakad ng 
komiteng bubuuin at mangangasiwa sa pagbebenta at 
pagpapatubo ng sapi. 


Malinaw na walang ibang patutunguhan ang 
“inilibreng” pondong coco levy kundi si Cojuangco at 
ang kanyang mga kasabwat. Sa proseso pa lamang ng 
pagbubuo sa EO, si Cojuangco lamang ang kinukonsulta 
ng kampo ni Estrada at hindi ang mga maliliit magniniyog. 

Ipinangalandakan pa ni Estrada na si Cojuangco at 
ang COCOFED ang kinulektahan ng coco levy at hindi 
ang maliliit na magniniyog. Binabalewala rin ni Estrada 
ang matagal nang nakasampang kaso laban kay 
Cojuangco sa Sandiganbayan sa pagnanakaw nito sa 
pondong coco levy. 

Upang matiyak na maangking muli ang 2790 sapi sa 
SMC na kunwang ibinigay na niya sa mga magniniyog, 
si Estrada mismo ang pauupuin ni Cojuangco bilang 
tagapangulo ng komiteng mangangasiwa sa trust fund. 
Gagawin ding myembro ng komiteng ito ang iba pang 
maaasahang tauhan ni Cojuangco mula sa reak- 
syunaryong gubyerno at sa COCOFED. 

Itinakda at naudlot nang makailang ulit (sa mga 
buwan ng Disyembre ng nakaraang taon, Enero, Marso, 
Mayo, Hunyo at Hulyo ng taong ito) ang pagpirma ni 
Estrada sa EO dahil sa pagpapabago ni Cojuangco ng 
mga prubisyon nito at dahil na rin sa mahigpit na pagtutol 
ng mga magsasaka na patuloy ding naglalantad sa 
sabwatang Cojuangco-Estrada. 

Kailangang patuloy na ilantad ang sabwatang ito at 
ang kabulukan ng kasalukuyang rehimen. Kailangang 
salubungin ng ibayong paglaban ang tuluy-tuloy na 
panlilinlang ng rehimen di lamang sa maliliit na magniniyog 
kundi sa lahat ng api at pinagsasamantalahang 
mamamayan. E 


(Ang pagbawi sa pondong coco levy) ay isa sa pinakamalalaking 
pakinabang ni Cojuangco kapalit ng pagiging isa sa mga pangunahing 
pinansyer ng kandidatura ni Estrada noong 1998. Kitang-kita na ang 
pagkapanalo ni Estrada ay nangahulugan ng pagkaluklok rin niya sa 


poder. 

Mga binhing produkto ng biotechnology 


Bagong instrumento ng imperyalistang 


pagsasamantala 


Azm” itinutulak ngayon sa Pili- 
pinas ng rehimeng Estrada ang pag- 
gamit ng mga binhing likha ng bio- 
technology na produkto ng mga dayuhang 
monopolyong kumpanyang agrokemikal. 

Kasabwat nila rito ang imperyalismong US na 
gumagamit ng pautang at ayudang teknikal upang 
itulak ang naturang mga binhi. Noong Hulyo, 
inaprubahan ang P280-milyong pautang mula sa 
gubyernong US para sa Philippine Agriculture and 
Fisheries Biotechnology Program. Pinakahuli lamang 
ito sa mga kasunduang pinirmahan ng Pilipinas para 
sa pagtataguyod ng biotechnology sa pagsasaka at 
pangingisda. 

Ang biotechnology ay isang sangay ng syensya na 
naglalapat ng teknolohiya sa paggamit ng mga organismo 
upang lumikha ng iba't ibang produkto. 

Kasalukuyang nangunguna ang mga imperyalistang 
kumpanyang agrokemikal sa paggamit ng 
biotechnology, laluna sa bago at kontrobersyal na 
genetic engineering o ang manipulasyon ng genes’ ng 
isang organismo upang lumikha ng ninanais na mga 
pagbabago sa katangian nito. Ang produkto ng gayong 
proseso ay tinatawag na mga genetically modified 
organism o GMO. 


PAGTUTULAK NG Bt CORN. Sa Pilipinas, partikular na 
itinutulak ngayon ng Department of Agriculture (DA) ang 
komersyal na pagtatanim ng GMO na Bt corn, isang 
klase ng mais na sinalinan ng gene mula sa bakteryang 
Bacillus thuringiensis (Bt) na lumilikha ng lasong 
pumapatay sa pesteng Asian corn borer. Kaya ang Bt 


! Bahagi ng selyula na nagtatakda ng mga partikular na 
katangian ng organismong binubuo nito, naipapamana ng 
mga magulang sa kanilang anak ang mga katangian nila sa 
pamamagitan ng genes 


corn ay may taglay na pestisidyo laban sa kulisap na ito. 

Bilang paghahanda sa pagpapalaganap nito, 
nagsagawa na ng field testing para sa Bt corn sa Lunsod 
ng General Santos. Nakatakdang gumawa ng iba pang 
field test sa hilaga at timog Mindanao at sa hilagang 
Luzon. 


Ang field testing ay pinangangasiwaan ng gubyerno 
at ng Pioneer Hi-Bred, isang subsidyaryo ng Pioneer 
Hi-Bred International ng US at ng Agro-seed Corp., na 
kapwa subsidyaryo naman ng Monsanto, isang 
korporasyong US at pinakamalaking kumpanya ng binhi 
sa buong mundo na siyang may likha ng Bt corn. 

Target ng kampanya na gawing pamilihan ng binhi 
ng Bt corn ang 1.7 milyong pamilyang magsasaka sa 
bansa na umaasa sa pagtatanim ng mais. Sa kasalukuyan, 
may 2.7 milyong ektaryang maisan sa bansa. Labinlimang 
porsyento (1590) ng populasyon ang kumakain ng kaning 
mais. Samantala, 85% ng produktong mais sa Pilipinas 

ay ginagamit na sangkap sa paggawa ng animal 
feeds. Umaabot sa 5.3 milyong metriko tonelada ang 
taunang konsumo ng mais sa Pilipinas. 

Sa buong mundo, umaabot sa USS3.1 bilyon 
taun-taon ang halaga ng binhing mais na ibinebenta 
ng mga dambuhalang korporasyong agrokemikal sa 
mga magsasaka. 

Salaki ng kinikita nila mula sa pagbebenta ng 
mga GMO, kasalukuyan ding nag-uunahan ang mga 
monopolyong ito sa paglikha ng Bf rice (na 
magkakaroon daw ng resistensya sa stem borer na 
peste sa palay) upang tuluyan na nilang makontrol 
ang pangangalakal ng binhi para sa palay at mais sa 
buong mundo. 


MAKA-IMPERYALISTA, KONTRA-MAGSASAKA. 
Isang kabalintunaan na isinasalaksak ang Bt corn sa 
panahong napakasagana ng ani ng mais sa Pilipinas. 


Sa produksyon pa lamang ng Mindanao at 

Isabela ay sobra-sobra na ang suplay ng butil na ito 

para sa pangangailangan ng bansa. Hindi rin malaking 

suliranin ang pesteng Asian corn borer sa Pilipinas. 
Itinutulak ang Bt com, hindi upang mapahusay ang 

produksyon ng mais, kundi upang sa kalauna'y 

sapawan nito ang mga bin- 


hing ginagamit sabansaat Itinutulak ang Bt 
magkaroon ng monopolyo corn, hindi upang 
ang Monsanto sa pag- mapahusay ang 
bebenta sa mga magsasaka produksyon ng mais, 
ng mais na ito at iba pang kundi upang sa 
produkto ng kumpanya. kalauna'y sapawan 


Bukod sa agresibo itong 
itinutulak ng DA, madali 
ring malalahian ng Bt corn 
ang iba pang maisan dahil 


nito ang mga binhing 
ginagamit sa bansa. 


ITINUTULAK NG MGA MONOPOLYO ANG PAGGAMIT 
ng mga GMO nang hindi sumusunod sa mga 
pamantayan sa kalusugan at kaligtasan para 
lamang tumubo nang malaki. Bunga nito, 
marami itong dalang panganib sa mamamayan 
atkalikasan. 

Sa kaso ng Bt corn, may mga 


Panganib sa mamamayan at kalikasan 


makontrol ang kanilang bilang ay makalilikha 
ng mga “superpeste” na mananalanta sa mga 
maisan at makapagpapabagsak sa lokal na 
suplay ng butil na ito. Gagawin itong dahilan 
upang makapagtambak sa bansa ng kanilang 

sarplas na mais at corn-substitutes 


ang mgaimperyalista. 


pananaliksik na nagpapatunay na ito 
ay nakalalason din sa tao at nagiging 
sanhi ng kanser. Ang pagkain ng mga 
GMO ay maaari ring maging sanhi ng 
allergy. Ang mga GMO na may taglay 
na katangiang antibiotics ay maaaring 
magbunsod sa paglitaw ng mga bakterya na 
hindi tinatablan ng kasalukuyang mga gamot 
kaya maaari itong magresulta sa mga 
epidemya. 

Gayundin, maaaring sa paglaon ay 
magkaroon ng resistensya ang mga insekto sa 
pestisidyong taglay ng Bt corn at sa halip na 


Maaari ring mamatay pati ang 
mga kulisap na nakatutulong sa mga 
halaman. Sa Thailand, halimbawa, 
30% ng mga bubuyog na nasa 
paligid ng field testing area para 
sa Bt cotton (bulak) ang nanga- 
matay. Sa Germany, Austria at Luxembourg, 
ipinagbawal na ang Bt maize variety na 
“Windsor” na likha naman ng Novartis, isang 
dambuhalang agrokemikal na kumpanyang 
Swiss, dahil nakapipinsala ito sa ilang uri ng 
insekto at sa mga hayop na nakatira sa lupa 
(soil fauna). ® 

KRISIS SA SEKTOR NG AGRIKULTURA 


ang pollen o semilya mula rito ay maaaring ilipad ng 
hangin o ilipat ng mga kulisap sa mga pangkaraniwang 
halamang mais. 

Ang introduksyon ng Bt corn ay walang 
pagkakaiba sa malawakang pagpasok ng mga high- 
yielding variety (HYV) ng bigas at mais sa iba'tibang 
bansa noong dekada ng 
1960 at 1970 sa ilalim ng 
tinaguriang “green revo- 
lution.” Ang mga HYV ay 
dili iba kundi mga binhing 
produkto ng mga kum- 
panyang tulad ng Monsanto 
at Cargill na nagdudulot 
lamang ng malaking ani 
pagkatapos gamitan ng 


..ang ibubunga 
nito (GMO) na 
ibayong pagkatali 
sa mga produkto 
ng mga 
monopolyong 
korporasyong 
agrokemikal ay 
makapagpapalaki 
sa gastos sa 
pagsasaka... 


malaking kantidad ng ma- 
mahaling imported na ke- 
mikal na pestisidyo at 
abono na kadalasa'y pro- 
dukto rin ng naturang mga 
monopolyong korpora- 
syon. 

Umabot sa isang bil- 
yong magsasaka sa iba't 
ibang dako ng mundo na 
ipinailalim sa “green revo- 
lution” ang naging palaasa 
sa paggamit ng naturang 
mga pestisidyo at abono, 
bagay na pinagtubuan nang 
husto ng mga monopolyo, 


pumawi sa mga katutubong binhi, nagbaon sa mga 
magsasaka sa utang at unti-unting lumason sa lupang 


kanilang 


asaka. Paglao'y bumagsak nang 


bumagsak ang kanilang mga ani. 
Dahil hindi na mapagkakitaan ng mgaimperyalista 


ang mga HYV, mga genetically modified organism 
naman ngayon tulad ng Bt corn ang nilikha at itinutulak 
ng mga monopolyong korporasyon, kakutsaba ang 
mga papet na estado at mga imperyalistang ahensya 


sa pagpopondo. 

Sa paglaganap ng mga GMO, mauulit ang 
karanasan ng mga magsasaka sa “green revolution” 
dahil sa mahigpit na integrasyon ng mga monopolyong 
industriya sa binhi, biotechnology, pagkain, pestisidyo 
at abono. 

Ang “Roundup-Ready Soybean”, halimbawa, na 
isarin sa pangunahing genetically modified na tanim, 
ay sadyang nilikha ng Monsanto upang mangailangan 
ng dobleng dosis ng pamatay-damong glyphosphate 
(mas kilala sa tatak na Roundup) para makapagbigay 
ng aning komersyal ang kantidad. Ang Roundup ay 
produkto rin ng Monsanto. 

Kaya hindi kataka-taka na noong 1998, tumaas 
nang 23% ang benta ng mga produkto ng Monsanto, 
pangunahin dahil sa 2596 pagdami sa bolyum ng 
naibentang Roundup at pagtriple ng lawak ng lupain 
sa buong mundo na tinamnan ng mga produktong 
GMO ng Monsanto. 

Nililikha rin ng Monsanto at iba pang mono- 
polyong agrokemikal ang tinaguriang “terminator 
seeds” o mga binhing maaari lamang tumubo o lumago 
sa pamamagitan ng mga kemikal na produkto pa rin 
ng naturang mga kumpanya. Dito”y obligadong bumili 
ng bagong binhi at kemikal ang mga magsasaka tuwing 
panahon ng taniman. 


SEGURIDAD SA PAGKAIN? Kung pakikinggan ang 
mga tagatambol ng mga GMO tulad ng Bt corn, 
animo'y ito na ang solusyon sa suliranin ng mababang 
ani at malawakang gutom at kahirapan sa kanayunan. 

Subalit sa halip na magbunsod ng seguridad sa 
pagkain ang laganap na pagtatanim ng mga GMO, 
ang ibubunga nitong ibayong pagkatali sa mga pro- 
dukto ng mga monopolyong korporasyong agro- 
kemikal ay makapagpapalaki sa gastos sa pagsasaka, 
makapagpapalala sa usura at iba pang anyo ng pyudal 
at malapyudal na pagsasamantala, ibayong magpa- 
pasidhi sa kahirapan ng mga magsasaka at kung 
gayo” y makapagpapalala sa malnutrisyon at kagu- 
tuman sa kanayunan. 

Pagtugon sa interes ng mamamayan 


Susi sa ibayong pagsulong ng 
rebolusyonaryong kilusan sa 
Timog Katagalugan 


a kabila ng pagtatambak ng puu-puong 

libong tropa ng reaksyunaryong militar 

sa Timog Katagalugan, patuloy na 
sumusulong at lumakas ang rebolusyonaryong 
kilusan sa rehiyon. Tahasan nang idineklara ng 
rebolusyonaryong kilusan sa Timog Kata- 
galugan na bigo ang Oplan Makabayan. 


Katunayan, sa rehiyon ay nakapagpatatag ang mga 
larangang gerilya at nakapagtatag pa ng mga bago. 
Nalampasan ng rehiyon ang rekord na naitala noong 1987 
sa usapin ng latag ng rebolusyonaryong pwersa at 
impluwensya. Nakikilusan na nito ngayon ang 10 
prubinsya na nahahati sa iba't ibang larangang gerilya. 

Malaking ilusyon ang pag-aakala ng reaksyu- 
naryong estado na mawawasak nito ang rebo- 
lusyonaryong kilusan. Patuloy itong lalakas bunga 
ng masikhay na pagtataguyod sa interes ng masa. 
Aani pa ng higit na mas maraming tagumpay ang 8 
mga kampanyang masa, pakikibakang agraryo 
at mga taktikal na opensiba. 

PAGLAKAS NG REBOLUSYONARYONG KILUSAN 
SA REHIYON 

Tumaas nang 32% ang bilang ng organisadong masa 
sa kanayunan noong isang taon. Tatlumpung porsyento 
(30%) nito ay mga aktibistang masa. Mula sa antas ng 
1998, ang bilang ng mga grupong pang-organisa ay 
tumaas nang 38%. Samantala, 43% naman ang itinaas 
ng bilang ng mga komiteng pang-organisa para sa 1999. 
Di hamak na mas matatag ang mga organisasyong masa 
ngayon kumpara noong 1997. 

Dumami nang 46% noong 1999 ang bilang ng mga 
baryong epektibong nakikilusan ng BHB. Signipikante 
rin ang bilang ng mga kabataang manggagawa at 
estudyante na umaanib sa BHB mula sa kalunsuran. 
Kinakailangang higit na magparami ng mga sandata sa 


pamamagitan ng mga taktikal na opensiba upang tugunan 
ang pangangailangan ng BHB na patuloy na nadarag- 
dagan ng mga bagong mandirigma. 

Samantala, nagkaroon ng kabuuang pagtaas na 1996 
ang kasapian ng Partido sa rehiyon noong 1999. Ang 
86% nito ay nasa kanayunan. 

PAGLULUNSAD NG REBOLUSYONG AGRARYO 
AT KAMPANYANG MASA 

Malaganap na ipinatutupad ng rebolusyonaryong 
kilusan ang minimum na programa ng rebolusyong 
agraryo. Sa Kanlurang Batangas, naigiit ng mga 
magbubukid saisang panginoong maylupa ang pagtatanim 
ng pananim na pangkonsumo sa lupaing dati'y 
ekslusibong pinatatamnan lamang ng tubo. 

Sa Hilaga at Timog Quezon, may ilanlibong 
magsasaka ang nakinabang sa pagpapababa ng resikada. 
Samantala, ang paggigiit ng mga manggagawang-bukid 

naitaas ang sahod na sinimulan sa tatlong sityo sa is: 
bayan sa Occidental Mindoro ay sumaklaw na sail 
ibang baryo ng apat na bayan ng prubinsya. Ang dating 
P80 arawang sahod ay naging P120. Naipagwagi din 
ang pakikibaka para sa karagdagang sahod ng mga 
magsasaka sa isang bayan sa katimugang bahagi ng 
Oriental Mindoro. Sa interyor na bahagi ng buong isla, 
masigla at tuluy-tuloy din ang pagpapataas sa produk- 
syon. Ilan lamang ito sa matatagumpay na pakikibakang 
antipyudal ng mamamayan sa Timog Katagalugan. 

Sa kabilang panig naman, ang buhay, ari-arian at 
kabuhayan ng mamamayan ay sinasalanta ng mga 
proyektong “pangkaunlaran” at malawakang pagpapalit- 
gamit ng lupa. Ginagawa ito ng magkakasabwat na 
burukrata at lokal at dayuhang kapitalista. Halimbawa 
nito ay ang Malampaya Development Project sa 
Palawan, South Luzon Tollway Extension Project 
(Batangas hanggang Quezon), Hopewell Coal-fired 
Power Plant sa Pagbilao, Quezon at marami pang iba. 

Matingkad rin ang karanasan ng laganap na 
pagpapalit-gamit ng mga lupain na nagiging sanhi ng 
malawakang dislokasyon ng mamamayan tulad ng 
nangyayari sa Hacienda Looc sa Nasugbu, Batangas at 
Tourism Development Project ng mga pamilyang Zobel- 
Ayala at Locsin sa Puerto Galera, Oriental Mindoro. 


MGA TAKTIKAL NA OPENSIBA 

Sa kumpas ng Oplan Makabayan, umigting ang mga 
operasyong militar na nagbunga ng lalong lansakang mga 
paglabag sa karapatang-tao at mga alituntunin sa digma. 
Noong Abril, ang pagmasaker ng militar sa pitong sibilyan 
sa Oriental Mindoro ay nag-udyok sa mamamayan na 
batikusin at labanan ang pasistang batalyon hanggang sa 
mapilitan ang rehimen na alisin sa lugar ang Task Force 
Seagull na kinabibilangan ng 49th IB. 

Ang paglulunsad ng BHB ng mga taktikal na opensiba 
laban sa mga pusakal na yunit ng militar at pulisya ay 
pagpaparusa sa mga krimen ng kaaway sa masa. Ang 
mga taktikal na opensiba noong 1999 at maging nitong 
mga nakaraang buwan ay patunay ng pagtugon sa interes 
ng masa at ng pagka-inutil ng kontra-rebolusyonaryong 
kampanya ng rehimeng US-Estrada. Binasag din nito 
ang konserbatismong militar na umiral sa buong rehiyon 
noong 1998 mula sa sikad ng matatagumpay na opensiba 
ng BHB noong 1997. 

Matatagumpay ang taktikal na opensiba sa Calauag, 
Quezon laban sa dalawang detatsment ng mga 


mangongotong na pulis at elemento ng DENR, ang 
walang putok na reyd sa detatsment ng PNP sa Sta. 
Maria, Laguna at ang pagpaparusa sa mga elemento ng 
Special Action Force ng PNP sa Victoria, Oriental 
Mindoro. Ilan lamang ito sa mga pinakahuling opensiba 
ng BHB na umani di lamang ng dagdag na armas parasa 
Hukbo kundi, mas saligan pa, ng dagdag na suporta at 
pagtangkilik ng mamamayan ng Timog Katagalugan. 
PATULOY NA PAGSULONG 

Patuloy pang susulong ang rebolusyonaryong kilusan 
sa Timog Katagalugan sa gitna ng ibayong paglala ng 
krisis panlipunan sa bansa. Walang anumang nakikitang 
katiting na pag-asa ang mamamayan sa rehimeng US- 
Estrada. Tanging sa rebolusyonaryong kilusan nakakikita 
ng pag-asa ang sambayanan. 

Sa bawat tagumpay ng mga taktikal na opensiba, 
rebolusyong agraryo at kampanyang masa, ibayong 
lumilinaw sa mamamayan ang pagtugon ng rebolusyo- 
naryong kilusan sa kanilang interes. Bunga nito, ibayong 
nagsusumidi ang hangarin nilang lumahok sa pakikibaka 
at tumitibay ang kapasyahang ipagtagumpay ito. 


Mga tagumpay sa TK 


DETATSMENT NG COAST GUARD, 
NIREYD NG BHB 

Nireyd ng mga Pulang mandirigmang lulan ng mga 
bangka ang detatsment ng Philippine Coast Guard sa 
Barangay Sabang, Burdeos, Quezon nitong Setyembre 
24 ng umaga. 

Mabilis na nakumpiska ng mga myembro ng BHB 
ang tatlong M16 mula sa detatsment ng Coast Guard 
sa ilalim ni Petty Officer Nestor Cruz dakong alas- 
7:30 ng umaga. Walang nasaktan sa matagumpay at 
walang putok na reyd. 


KUMPANYA NG BUS SA BATANGAS, 
PINARUSAHAN 

Sinalakay ng mga myembro ng BHB ang terminal 
ng Jam Transit sa Lemery, Batangas noong Agosto 
27. Dinisarmahan ang dalawang gwardyang armado 
ng 12-gauge shotgun bago sinunog ang dalawang 
air-conditioned na bus na pag-aari nito. Umaabot 
sa P7.5 milyon ang halaga ng kabuuang pinsala. 

Inilunsad ang pagpaparusa dahil sa patuloy na 
pagtanggi ng naturang kumpanya na panagutan ang 
pagbabayad ng buwis sa rebolusyonaryong kilusan. 

Malubhang 
sakit ng 
sistemang 
pangkalusugan 


. BAYAD MUNA 


agamat isa itong batayang serbisyong 

panlipunan, ang serbisyong pangkalusugan 

ay sadyang hindi ipinagkakaloob ng reak- 
syunaryong rehimeng US-Estrada sa mamamayang 
Pilipino. Bagkus, pinagkakakitaan at lalo pang 
pinalalala ng mga patakarang likha ng rehimen gaya 
ng pribatisasyon at komersyalisasyon ang siste- 
mang pangkalusugan ng bansa. 


Malalaking kapitalistang dayuhan at lokal ang 
kinakalinga ng mga programa at patakaran ng tinaguriang 
“market-oriented” na “repormang” pangkalusugan. Ang 
sumusunod ay patunay ng kontra-mamamayang 
pagpapalakad ng reaksyunaryong rehimen sa sistemang 
pangkalusugan ng bansa: 


LIBERALISASYON. Pinahihinitulutan ng rehimen ang 
malayang pagpasok sa bansa ng mga gamot at mga 
kumpanyang gumagawa ng gamot. Kadalasan, sobra- 
sobra ang patong sa presyo ng mga inaangkat na gamot. 
Bukod parito ang pagdagsa ng mga pagkaing GMO 
(genetically modified organism) na nakapagdudulot 
ng dagdag na panganib sa kalusugan ng mamamayan. 

PRIBATISASYON. Sa halip na pagkalooban ng mura at 
de-kalidad na serbisyong pangkalusugan ang mama- 
mayan, ibinebenta sa mga negosyante ang mga 
pangunahing ospital at institusyong pangkalusugan tulad 
ng Philippine General Hospital, National Kidney and 
Transplant Institute, Philippine Heart Center, Philippine 
Children's Medical Center at ang nasunog na Lung Center 
of the Philippines. Ibinebenta rin ang lote ng National 
Center for Mental Health at balak ilipat ang ospital sa 


pagitan ng Pililla, Rizal at Mabitac, Laguna, na 
napakalayo para sa karamihan ng mga pasyente at 
kanilang mga kamag-anak. Ang kikitain dito ng gubyerno 
ay ipambabayad sa mga utang nito at ipampopondo sa 
mga anti-mamamayang proyekto. 


KOMERSYALISASYON. Kaakibat ng pribatisasyon ang 
halos 5070 pagmahal ng mga serbisyong pangkalusugan 
noong 1999. Nagkaroon din ng 20% pagtaas sa presyo 
ng mga gamot at kagamitang medikal. Sa pandistritong 
ospital ng Ormoc, mayroong mga gamot na doble ang 
presyo kumpara sa ibang botika. 

Mismong ang programa ng DOH sa pagbibigay ng 
libreng bakuna sa mga bata ay kinaltasan ng pondo. 
Bunganito, lalong nalimita ang mga pasilidad at tauhang 
nakatuon sa programa. 

PAMBUBUSABOS SA MGA MANGGAGAWA SA KALUSUGAN. 
Palatandaan ng kapabayaan ng rehimeng Estrada sa 
kalusugan ng mamamayan ang pagpapahirap nito sa mga 
manggagawang pangkalusugan. Binabalewala ni Estrada 
ang kahilingan ng mga manggagawa na taasan ang 
kanilang kakarampot na sweldo, inaalisan sila ng mga 
benepisyo gaya ng amelioration pay at hazard pay at 
inaantala ang paglabas ng kanilang overtime pay, night 
shift differential, holiday pay at housing allowance. 
Biktimarin ang mga manggagawang pangkalusugan ng 
devolution o paglipat ng kontrol ng DOH patungo sa 
mga Regional Health Office (RHO). Bunga nito, 
pinagtatatanggal ang daan-daang manggagawa. 

KORUPSYON. Batbat ng korupsyon ang DOH. Laganap 
sa ahensyang ito ang mga anomalyang kinasasangkutan 
ng magkakutsabang lokal na pamahalaan at DOH. Noon 

lamang Agosto 21, ang mga manggagawang pang- 
kalusugan ng Zamboanga del Sur ay nagsampa ng 
kasong korupsyon laban sa gubernador at bise 
gubernador nito, sa alkalde ng Pagadian, dalawang bokal 
atilan pang upisyal ng RHO. Noong Agosto 17 naman, 
iniulat na mahigit 500 manggagawang pangkalusugan sa 
Maguindanao ang hindi pa nakatatanggap ng sweldo at 
allowance na nagkakahalagang P5.3 milyon para sa 
buwan ng Hulyo. Hinihinalang iniipit ng mga upisyal ang 
kanilang sweldo upang mapagkakitaan. 


qa ay kinakaltasan ng gubyerno ang maliit 
nang badyet para sa kalusugan. Patuloy itong lumiit 
mula P13 bilyon noong 1998, P11.3 bilyon noong 1999 
hanggang P10.8 bilyon ngayong 2000. Mula 3.02% 
noong 1997, naging 2.83% lamang ng pambansang 
badyet ng 1998 ang inilaan sa kalusugan. Ngayon, 2.5% 
na lamang ito. 

Noong 1997, ang ginastos ng bansa sa kalusugan 
ay 3.5% lamang ng GNP o P884 bilyon. Maliit ito 
kumpara sa itinakda ng World Health Organization na 
5% ng GNP para sa isang atrasadong bansa. Sa P88.4 


ISERBISYONG 
PANGKALUSUGAN 


bilyong gastos, 46% ang sinagot ng 
mamamayan at 3996 lamang ang sinalo ng 
gubyerno. 

Humigit-kumulang 2090 lamang ng 


mahigit 20,000 lisensyadong doktor sa 

buong Pilipinas ang ineempleyo ng gubyerno. Ang 
natitirang halos 80% ay nasa mga pribadong ospital 
at klinika o di kaya ay nasa ibang bansa. Gayundin, 
papaliit ang bilang ng mga pampublikong mang- 
gagawang pangkalusugan sa harap ng layunin nitong 
“magtipid”. Malinaw na tahasang ipinagkakait sa 
mamamayan ang karampatang serbisyong pang- 
kalusugan. Tiyak ding lalong mahihirapan ang 
mamamayang tamasahin ang serbisyo ng pribadong 
sektor na naniningil ng higit na mataas pang halaga. 


S akabila ng laganap na mga sakit at epidemya, 
patuloy ang paglala ng serbisyong pang- 
kalusugan ng estado. Hindi malulutas ang mga suliranin 
sa kalusugan ng mamamayan hanggat hindi nalulu- 
nasan ang sakit ng lipunan sa pamamagitan ng 
puspusang rebolusyonaryong paglaban. m 


UPANG LALO PANG BAWASAN ANG BADYET NA 
INILALAAN nito sa serbisyong pangkalusugan 
alinsunod sa pribatisasyon, ipinapatupad ng 
gubyernong Estrada ang iskemang korporatisasyon 
na nakasaad sa Executive Order 102. 

Alinsunod rito, ang mga pampublikong ospital 
ay patatakbuhin ng mga Hospital Corporate Board 
(HCB) na may tungkuling pataasin ang kita ng mga 
ospital. Samantala, tuluy-tuloy na babawasan 
hanggang tuluyan nang aalisin ang subsidyo ng 
gubyerno sa mga ospital na ito. 

Mayroon nang mga pampublikong ospital na 
kinorporatisa tulad ng National Kidney and 
Transplant Institute. Sa ngayon, 24% na lamang ng 
kabuuang badyet nito ang sinasagot ng gubyerno. 

Upang pataasin ang kita, pinagbabayad ang mga 
pasyente sa bawat serbisyong tinatanggap, at itinataas 
pa ang presyo ng dati nang pinababayarang gastusin 
tulad ng laboratoryo, x-ray at iba pang serbisyo. 
Halimbawa, sa ospital ng Fabella, kasalukuyan nang 


Ang korporatisasyon ng mga pampublikong ospital 


sumisingil ng P3,500 sa dating libreng serbisyo ng 
panganganak. Sa Quirino Memorial Medical Center, 
sumisingil na ng P800 para sa normal at P1,500 sa 
caesarian na panganganak. Dati ay libre rin ang 
mgaito. 

Dagdag pa, sadyang inilalagay din ng korpora- 
tisasyon sa alanganin ang mga benepisyo at iba pang 
karapatan ng mga manggagawang pangkalusugan. 
Kamakailan lamang ay sinuspinde ng Department 
of Budget and Management ang lahat ng benepisyo 
ng mga manggagawang pangkalusugan na nakasaad 
sa mismong Magna Carta for Public Health 
Workers. 

Ilan pa sa mga nakahanay para sa korpora- 
tisasyon ngayong taon ang Don Mariano Marcos 
Memorial Hospital, Jose Reyes Memorial Medical 
Center, East Avenue Medical Center, Philippine 
Orthopedic Center, Roxas Memorial Provincial 
Hospital, Ilocos Teaching and Regional Medical 
Center at ang Davao Medical Center. M 


Setyembre 2000 “ANG BAYAN 


ISERBISYONG 
PANGKALUSUGAN 


j 


MARAMI NA ANG KONTRA-MAMAMAYANG BATAS AT 
programang ipinatutupad at balak ipatupad ng 
rehimen upang mabawasan ang gastos nito sa 
serbisyong pangkalusugan at madagdagan ang 
nakokopo mula rito habang tinatangka pa ring 
magbalatkayong kinakalinga ang kalusugan ng 
mamamayan: 


EXECUTIVE ORDER 102 OF MAY 1999 . Isinasaad nito 
ang tatlong yugtong streamlining ng DOH. Sa 
unang yugto ng implementasyon na sumasaklaw sa 
sentral na upisina ng DOH, mahigit 1,000 mang- 
gagawa na ang tinanggal. Sa ikalawang yugto, target 
na kaltasan ng badyet ang mga espesyal na ospital, 
mga panrehiyong ospital at medical center, Bureau 
of Food and Drugs at ang National Quarantine 
Office. Sa huling yugto, ang mga attached agency 
ng DOH namanang target. Nakapailalim dito ang 
planong ikorporatisa ang mga pampublikong ospital. 

Itinatransporma rin nito ang DOH sa isang 
“regulatory body” lamang na tagasaliksik at 
tagapagpalaganap ng impormasyon hinggil sa 
kalusugan. Ipinauubaya nito sa pribadong sektor 


Mga kontra-mamamayang 
programang pangkalusugan 


ang pagbibigay ng serbisyong pangkalusugan dahil ang 
kakaunting ospital na natitirang pag-aari ng estado ay 
isasapribado. 


HOUSE BILL 5125. Ililipat nito ang istap at tungkulin ng 
sentral na DOH sa mga RHO, nanilalayon ding buwagin. 
Ang masaklap, dahil ginigipit din ng rehimeng Estrada 
ang mga lokal na gubyerno sa pamamagitan ng 
manipulasyon ng Internal Revenue Allotments ay 
napakaliit pa rin ng nakakayanang gugulin ng mga ito 
para sa kalusugan ng taumbayan. 


EXECUTIVE ORDER 197. Pinahihintulutan ng patakarang 
ito ang 20% o higit pang pagtaas ng bayarin sa ospital. 
Lalo nitong pagkakaitan ng serbisyong pangkalusugan 
ang mahihirap. 


“LINGAP SA MAHIRAP” NG DOH. Ito'y programa upang 
diumano'y pagkalooban ng serbisyong pangkalusugan 
ang 100 “pinakamahirap sa mga naghihirap” na pamilya 
sa bawat lunsod at prubinsya. Malinaw na pakitang-tao 
lamang ang programa dahil hindi nito tunay na hinaharap 
ang usapin ng kahirapan na siyang ugat ng masamang 
kalagayang pangkalusugan ng mamamayan. 


ILANG SINTOMAS NG PANLIPUNANG KARAMDAMAN 


70 ang namamatay araw-araw 
sa sakit na tuberkulosis (TB) 


740 ang nahahawa ng TB 


araw-araw 


araw-araw 


170 ang nagkakasakit ng 
malarya araw-araw 


10 kababaihan ang namamatay 
sa kumplikasyon sa pagbubuntis 
at panganganak araw-araw 


16 ang namamatay sa 
respiratory disease araw-araw 


8 bata ang namamatay sa tigdas 


300 sanggol ang namamatay sa 
mga pangkaraniwang 
karamdamang tulad ng pulmonya, 
bronchitis at trangkaso 


1.3 milyon ang kabataang 
mayroong sakit sa bato 


17 bata ang nabubulag araw- 
araw dahil sa kakulangan sa 
Bitamina A 


1296 ng populasyon ay kulang 
sa sustansya noong 1999 


2096 ng populasyon ang kulang 
sa pagkain 


196 ng populasyon ang may 
sikolohikal na karamdaman 

ilang tapat na tagapagtaguyod ng 

interes ng mga naghaharing uri, 

walang-kurap na ipinagpapatuloy ng 
pasistang rehimeng US-Estrada ang ala- 
Marcos na todo-largang kontra-rebolusyo- 
naryong digma laban sa mamamayan at 
rebolusyonaryong kilusan. 


CA PANANALANTA NG PASISTANG ESTADO 


Nitong unang linggo lamang ng Setyembre ay 
tahasang tumanggi si Estrada na lumagda sa 
dokumentong nagpapatibay sa pandaigdigang korte 
para sa karapatang-tao. Ipinakikita nito ang 
pagmamatigas ng reaksyunaryong rehimen na 
ipagpatuloy ang pasistang kampanya ng paghahasik 
ng lagim at karahasan laban sa mamamayan, sa 
layuning sugpuin ang rebolusyonaryong pakikibaka. 


ILANG MGA KASO NG PAGLABAG SA KARAPATANG -TAO 
AT MGA ALINTUNTUN NG DIGMA (HUNYO-SETYEMBRE 2000) 


SETYEMBRE 8: 

Dinukot, iligal na 

ibinimbin at 

tinortyur ng 8th 

Scout Ranger Co. 

ang dalawang 
volunteer ng organisasyong 
nagtataguyod ng karapatang-tao 
at dalawang kaibigan nila sa 
lalawigan ng Quezon. Nawawala 
pa hanggang ngayon ang isa sa 
kanila. 


SETYEMBRE 5: Karakarakang 
inakusahan ng mga tropa ng 74th IB 
na lider ng BHB at sangkot sa 
panununog ng mga bus sa Timog 
Katagalugan si Chariza “Ka Real” 
Lloqorido pagkadakip sa kanya sa 
Mulanay, Quezon. 


AGOSTO 22: Sinampahan ng gawa- 
gawang kasong multiple murder at 
multiple frustrated murder si 
Sheryll “Ka Andrea” Arcilla na 
nadakip sa isang labanan sa pagitan 
ng BHB at AFP sa Mapalad, 
Isabela noong Hulyo 16. 


AGOSTO 17: Tatlong Manobo ang 
pinatay at 100 iba pa ang pinalikas 
mula sa Sityo Dacupil, Renebon, 


Tagkawayan, North Cotobato ng 
bayarang goons ng Jabal Mining 
Development Corp. na may interes 
na magmina sa Dacupil 


AGOSTO 12: 

Binansagan ng 

AFP si Alberto 

“Ka Mencio” 

X  Acerdin bilang 

pinuno ng “NPA 

Guerrilla Front 3” 
sa Bohol at sinampahan ng kasong 
rebelyon, homicide at attempted 
homicide. 


HULYO 27: Tatlong dalaga ang 
dinukot ng mga CAFGU, 
binansagang mga kasapi ng BHB at 
iligal na ikinulong sa isang bahay- 
videoke sa Monkayo, Compostela 
Valley. 


HULYO 25: Sinalakay ng may 1,000 
pulis at armadong bayaran ng 
maneydsment ang 1,000 
nagwewelgang manggagawa ng 
LRT. 


HULYO 24:119 demonstrador ang 
nasugatan, 35 ang inaresto at isa 
ang nawala nang marahas na 


salakayin ng mga 
pulis-Maynila ang 
R mga nagrali laban sa 
State of the Nation 
Address ni Estrada. 


HULYO 19: Pinagbawalan ng 303rd 
Bde ang mga kamag-anak ni 
Kasamang Bonifacio “Ka Pagat” 
Pasakan na tubusin ang kanyang 
mga labi at bigyan ito ng disenteng 
libing. Si Ka Pagat ay namatay sa 
isang labanan sa pagitan ng AFP at 
BHB sa Tayasan, Negros 
Occidental. 


HULYO 16:Sinalbeyds ng 502nd Bde 
si Kasamang Ma. Theresa “Ka 
Leony” Dayrit-Garcia sa Mapalad, 
San Agustin, Isabela. 


HULYO 3:Apat na manggagawa ang 
marahas na inaresto ng mga tauhan 
ng Southern Police District sa isang 
rali na kontra sa pagtaas ng presyo 
ng langis. 


HULYO 2:Pinaslang ng 801st Bde 
ang isang 10-taong gulang na lalaki 
nang tadtarin ng bala ang kanilang 
bahay sa Sityo Candiis, Kauswagan, 
Trinidad, Bohol. 

Gaya ng maaasahan, pahaba nang pahaba ang 
listahan ng walang pakundangang paglabag ng rehimeng 
US-Estrada sa mga karapatang-tao. 


Ne Agosto 10, ang 11 magsasakang sina Rizaldy 
at Ricky Montemayor, Ariel, Renato at Eduardo 
Magpoc, Franco Braga, Randy Vergara, Melvin at 
Junjun Guzman, Ernesto Padillla at isang Felix, pawang 
taga-Orion, Bataan, ay pinadapa ng mga tropa ng 24th 
IB sa pamumuno ni Lt. Col. Arthur Ong. Pilit silang 
pinaaming mga mandirigma ng BHB. Nang walang 
umamin, pinagbintangan silang mga magnanakaw ng 
kambing. Di pa nagkasya, ninakaw ng mga berdugo ang 
kanilang mga itak, pitaka, kawali, flashlight at ilang damit. 
Sinuntok sila ng mga sundalo, sinipa, kinulata, pinakain 
ng lupa at isinailalim sa sikolohikal at sekswal na pang- 
aabuso. 

Noong Hulyo 7, iligal na inaresto ng Intelligence 


Service of the Armed Forces of the 
Philippines (ISAFP) si Juanito Pabuna 
sa San Pedro, Laguna. Siya umano ang 
responsable sa paglikha ng land mine 
na ginamit sa matagumpay na pananambang ng BHB sa 
tropa ng 502nd Bde noong Hunyo. Tinamnan siya ng 
45 pistola para sampahan ng kasong iligal na pag-iingat 
ng armas. Isang linggo muna siyang ibinimbin ng ISAFP 
bago inilitaw sa masmidya. 


Noong umaga naman ng Hunyo 7, kinubkob ng mga 
tropa ng 31st IB ang isang grupo ng BHB sa Camarines 
Norte. Si Kasamang Florinda Piñon, 25, na anim na 
buwang buntis, ay pinagbabaril ng mga berdugo sa binti 
at sinipa sa tiyan na nagresulta sa pagkamatay ng sanggol 
sa kanyang sinapupunan. Hunyo 8 na siya ipinasok ng 
mga pasista sa ospital-militar at hindi kagyat na inalis 
ang patay na fetus sa kanyang katawan. {Œ 


PORMAL NA KINASUHAN NOONG AGOSTO NG MERARDO 
Arce Command (MAC) ng Bagong Hukbong Bayan 
sa Katimugang Mindanao ang walong upisyal at 
sundalo ng Philippine Army, dalawang pwersang 
paramilitar at apat na upisyal ng mga minahan sa 
naturang rehiyon na sangkot sa pagmasaker sa 
Mawab 4. Ang Mawab 4, na kinabibilangan nina 
Kasamang Godofredo “Paking” Guimbaolibot, 
Kasamang Rolando Jubahib at dalawang sibilyan na 
sina Edwin Asion at Mariano Diamante ay dinukot, 
tinortyur at minasaker ng mga tropa ng gubyerno 
noong Agosto 1999 sa Mawab, Compostela Valley. 

Kinasuhan ng MAC sa hukumang bayan sina 
Brig. Gen. Generoso Senga (dating hepe ng 701st 
Infantry Brigade at kasalukuyang tagapagsalita ng 
AFP): Lt. Col. Herbert Aviñamte (hepe ng 60th IB): 
Capt. Felicisimo Madayag (upisyal sa paniktik ng 60th 
IB); Lt. Rolando Catiil (pinuno ng 60th IB Bravo Coy), 
T/Sgt. Rubencio Cacho: S/Sgt. Marcial Colot: Sgt. 
Ernesto Abad: Cpl. Fernando Algarme: at mga 
pwersa ng Civilian Armed Auxiliary na sina Dominiano 
Sevilla at Virgilio Ampo. 


Mga sangkot sa pagmasaker sa Mawab 4, kinasuhan ng BHB 


Pinangalanan din sina Rey Chiong Uy (may-ari 
ng Blucor Mining Corp. at kasalukuyang alkalde ng 
Lunsod ng Tagum), Rogelio Uy (tagapangulo ng Bullex 
Mining Corp.): Joel Brillantes (may-ari ng JB Mining 
Management Corp.): at Virgie Allones (special 
assistant sa presidente ng Blucor). 


Ayon sa MAC, pinatay ang Mawab 4 dahil 
sagabal sila sa plano ng militar at mga lokal na may- 
ari ng mga minahan na kontrolin ang pagmimina ng 
ginto sa Monkayo, Compostela Valley at bigyang-daan 
ang pagpasok dito ng mga dayuhang minahan. 


Samantala, binatikos ng mga tagapagtaguyod ng 
mga karapatang-tao sa Davao ang pag-abswelto ng 
reaksyunaryong hukuman sa mga punong upisyal ng 
militar na sangkot sa pagpatay sa Mawab 4. 
Binalewala ng Deputy Ombudsman for the Military 
noong Agosto ang pahayag ng mga testigo hinggil sa 
mga pangyayari sa loob ng pitong oras mula nang 
dukutin ang Mawab 4 hanggang sa matagpuan ang 
kanilang mga bangkay na tadtad ng bala at may mga 
palatandaan ng tortyur. IE 

PANANALANTA NG PASISTANG ESTADO 
= Humahabang talaan ng 
karahasang anti-Moro 


S: pagpapatuloy ng pasistang rehimen, 
US-Estrada sa digmang anti-Moro, NAN 
paparami nang paparaming mamamayang 1 
Moro at di Moro ang nagiging biktima ng A 
walang habas na mga operasyong militar. 
Pahaba nang pahaba ang listahan ng mga 
kaso ng pagpatay, 
panununog ng mga 
bahay at paglapas 
tangan at pagwasak 
sa mga mosque. 
Ibayo ring lumu- 
lubha ang kala- 
gayan ng daan- 
daang libo at f 
dumarami pang 
mamamayang 
pinalilikas at 
napipilitang sumukob sa mga kadusta-dustang 
evacuation center. 


TAHASANG PINABABAYAAN NG REHIMENG ESTRADA 
ANG MGA PINALIKAS NG DIGMA. Hanggang nitong 
Setyembre 13, mahigit nang 600,000 mamamayan ang 
pinalikas ng mabangis na mga operasyong militar sa iba't 
ibang bahagi ng Mindanao. Ayon sa dinuktor na 
impormasyon ng gubyerno, umabot na sa 300 ang 
naitalang namatay dahil sa kalunus-lunos na kundisyon 
ng evacuation center sa North Cotabato, Maguindanao 
at Lanao del Sur. Karamihan dito ay matatanda at mga 
bata na 9190 ay mas mababa sa 10 taon ang edad. 

Halos 87% ng mga kaso ng pagkamatay ay sanhi ng 
pagtatae, pulmonya, tigdas at-sakit sa sikmura. Matapos 
ngilang buwang paulit-ulit na pagbalewala sa lumolobong 
bilang ng mga namamatay sa mga evacuation centers, 
nitong Setyembre 16 lamang umamin ang mismong 
Department of Health na bunga ito ng kawalang kalinisan 
at serbisyo. 

Ang hindi pagsweldo sapul pa noong Hunyo ng may 


600 manggagawang pang- 
kalusugan na nakatalaga sa 
Mindanao ay dagdag na salik sa walang 
kasingtumal na pagkalinga sa mga pinalikas ng digma. 

Mas masahol dito, hindi lamang pinababayaan kundi 
buong-pagmamadali pang pinabubuwag ng gubyerno 
ang mga evacuation center. Sa Pagalungan, 
Maguindanao, halimbawa, pilit nitong pinagsisisiksik ang 
daan-daang pamilya sa mga “warehouse extension tent” 
na pawang mga temporaryong istruktura. Para umano 
walang ebidensya ng maramihang paglikas sanhi ng mga 
operasyong militar, inuunang palayasin ang mga nagsilikas 
na nasa harapan ng mga munisipyo ng Pagalungan 
habang itinitira yaong mga nasa likuran ng gusali, basta't 
hindi tanaw ang mga ito mula sa kalsada. 

Nitong Setyembre 3, buong lupit na pinalayas ng 
mga tauhan ng lokal na pamahalaan ang 97 pamilyang 
sumusukob sa Pagalungan Elementary School nang 
walang plano para sa kanilang relokasyon. Ayon sa 
kanila, dalawang beses pa lamang nagpapadala ng tulong 
ang Department of Social Welfare and Development sa 
kanila mula noong Mayo, at gaya ng mayorya ng mga 
nagsilikas ay nabubuhay lamang sila sa tulong na 

nagmumula sa mga simbahang Katoliko, Protestante at 
mga non-government organization. Sapul nang 
napalikas sila noong Hunyo 10 nang salakayin ng AFP 
ang Camp Rajamuda, anim na bata at isang matanda 
ang namatay, dalawa ang nanganak sa evacuation 
center at isa ang naagasan. 

Hadlang sa inaasam na pag-uwi ng mga nagsilikas 
ang tuluy-tuloy na mga operasyong militar. 

PATULOY NA DUMARAMI ANG BILANG NG MGA 
SIBILYANG TINATARGET NG DIGMANG ANTI-MORO. 
Humigit-kumulang 50 na ang minasaker ng mga anti- 
Morong vigilante na sinasanay at inaarmasan ng AFP 
upang paigtingin ang isteryang anti-Moro. Biktimarin ng 
kanilang pandarahas ang mamamayang di Moro. 

Noong Agosto 8, nasugatan ang 65-taong gulang 
nasi Fatima Nur at ang dalawa niyang anak na sina Datun 
at Kahnoddin nang pagbabarilin ng nakamaskarang mga 
tropa ng 38" IB ang kanilang tahanan sa Dalican, Datu 
Odin Sinsuat, Cotabato, sa paghihinalang may mga 
pwersa ng MILF doon. 

Noong Hulyo 10, nagwala ang mga kagawad ng 
PNP Special Action Force sa pampublikong palengke 
ng Jolo, Sulu. Dahil sa kanilang galit sa pagkamatay ng 
dalawa nilang kasamahan, walang-rendang pinaulanan 
ng bala ng mga pulis ang mga tao sa palengke. Takot na 
nagtakbuhan ang mga sibilyan. Ilan sa kanila ang 
pinagsusuntok at pinagsisipa ng mga tropa ng SAF. 


BIKTIMA RIN NG DIGMANG ANTI-MORO ANG MGA 
ISKOLAR AT KLERIKONG MUSLIM. Nito lamang 
Setyembre 11, napaulat ang pagpatay nina Captain 
Penegito, 1“ Lieutenant San Juan at 1 Lieutenant Andres 
(pawang mga kagawad ng Scout Rangers) sa isang guro 
at estudyante sa Tipo-Tipo, Basilan. Pabalik sana sa 
eskwelahan sina Abdul Siddik Ismael, guro sa 
Bohepiyang Elementary School at ang pamangkin niyang 
estudyante sa hayskul na si Ridwan Masir matapos 
makarinig ng putukan doon, nang harangin, tortyurin at 
patayin sila ng mga Scout Ranger. Bukod sa pinagbabaril 


Sa pagpapatuloy ng pasistang rehimeng 
US-Estrada sa digmang anti-Moro, 
paparami nang paparaming mamamayang 
Moro at di Moro ang nagiging biktima ng 
walang habas na mga operasyong militar 


ay binali ng mga berdugo ang dalawang 
binti ni Ismael at pinutol ang kanang 
braso ni Masir. 

Si Ustadz Saribin Jamilon, iskolar 
na Muslim, ay ikinulong ng militar noong 
Hulyo 30 sa Ipil, Zamboanga del Sur, dahil tagasuporta 
umano siya ng MILF. 

Si Asma Tampipi, 21, ay kabilang sa mga nagrali 
para sa kapayapaan sa Malangas, Zamboanga del Sur 
noong Hulyo 22. -Pinuna niya ang paglitrato at pag-video 
sakanila ng mga operatibang militar. Kinabukasan, binaril 
siya ng mga pinaghihinalaang militar hanggang mamatay. 
Si Tampipi ay isang negosyante, opereytor ng fishpond 
at pinakabatang iskolar at imam (lider-relihiyoso ng 
Islam). 

Sa parehong bayan, noong Hulyo 17, pinatay si 
Mohammed Dani, guro sa isang Madrasah (eskwelahang 
nagtuturo sa wikang Arabic) na inakusahang tagasuporta 
ng MILF. Bunga nito, suspendido na ang mga klase sa 
mga Madrasah dahil nagsitago na ang mga guro, sa takot 
na baka sila ang maging kasunod na biktima ng pagtugis 
naito. 

Noong Hunyo 27, pinatay sa Naga, Zamboanga del 
Sur sina Abdur Rauf Sibing at Alan Aburi, mga imam. 

Minsan nang nireyd ng pulisya ang isang Madrasah 
sa Labangan, Zamboanga del Sur. Inilista ng mga pulis 
ang pangalan ng mga guro at estudyante, pinagka- 
kaladkad sila sa labas ng mga silid-aralan at kinunan ng 
mga litrato. 

Noong Mayo 7, dinukot sina Haron Lupon, Tujani 
Dolanda at Monsour Alilisan---pawang pinaghihinalaang 
mga myembro ng MILF—ng mga nakamaskarang 
kagawad ng PAOCTF at Special Anti- Terrorist Unit sa 
MacArthur Hi-way ng Davao. Ilang araw makalipas, 
pinaulananng bala ng mga pulis ang isang bahay na binisita 
ni Lupon bago siya dukutin. Nagresultaito sa pagkamatay 
ng isang 41-taong gulang na babae at sumugat sa apat- 
na-taong-gulang niyang anak. B 

Dalawang pahayag hinggil sa pananalanta ng pasistang estado sa 
mamamayan ng Sulu sa ngalan ng pagtugis sa Abu Sayyaf 


T ulad ng napakahusay na 
pagkakalantad ni Sen. Aquilino 
Pimentel, ang Abu Sayyaf ay nilikha 
ng Central Intelligence Agency ng US 
at ng mga upisyal- militar ng Pilipinas 
sapamumuno ni Gen. Guillermo Ruiz. 

Nabalita siya kamakailan 

bilang kasa-kasama ni Robert 


[11 Parehong kriminal at Aventajado sa pakikipag- 
hayop ang rehimeng negosasyon sa Abu Sayyaf. 


Estrada at Abu 
Sayyaf, subalit mas komisyon mula sa Abu Sayyaf 


Tumanggap ng US$15 
milyon (P675 milyon) 


maraming pinapatay ang mga upisyal militar at 


sibilyan ng rehimeng Estrada 


at sinasaktang kapalit ng pakikipag- 


sibilyan ang rehimen DE] negosasyon at pagbabayad ng 


ransom. Napakalaki nitong 


pahayag ni Jose Ma. Sison kitang pang-operasyon mula 
Tagapangulong Tagapagtatag 
Partido Komunista ng Pilipinas 


sa isang bagong sibol na 
industriya (pangingidnap) sa 
ilalim ng rehimeng Estrada. 

Kilalang-kilala ng isang 
retiradong koronel ng Philippine Army 
(na may alyas na Dragon) ang Abu 
Sayyaf. Sobra-sobra na dapat ang 
limang buwang pakikipag-negosasyon 
para makapag-ipon ng datos-paniktik 
ang rehimeng Estrada at ang militar at 
pulisya nito para makapaglunsad ng 
tiyak na operasyon (surgical opera- 
tion) laban sa Abu Sayyaf, gamit ang 
mga kumando sa halip na 3,000 tropa. 

Subalit ang kasalukuyang labis na 
ibinabandong pagsalakay sa kriminal 
na gang ng Abu Sayyaf ay sa katuna- 
ya'y isang walang pakundangang 
atake laban sa sibilyang populasyon 
ng Jolo. Ang mga komunidad ng Moro 
ang siyang nagtatamo ng napaka- 


raming kaswalti mula sa walang habas 
na pambobomba, panganganyon at 
pamomortar, pagmasaker, panununog 
at pandarambong at sapilitang 
maramihang pagpapabakwit. 

Dapat wakasan ng rehimen ang mga 
atake laban sa sibilyang populasyon at 
payagang mailibing ang mga patay, 
madala ang mga sugatan sa ospital at 
makatanggap ng pagkain at gamot ang 
mga buhay. Dapat malayang makakilos 
ang midya at mga independyenteng 
organisasyong nangangalaga sa mga 
karapatang-tao upang siyasatin ang 
kalagayan at ilantad ang katotohanan. 

Malisyosong pinili ng rehimeng 
Estrada na maglunsad ng bulag at brutal 
na kampanya laban sa sibilyang popu- 
lasyon para lamang makapag-astang 
macho at makakuha ng mas mataas na 
puntos sa mga sarbey na sumasaklaw 
lamang sa minoryang bahagi ng popu- 
lasyon ng Pilipinas na nagmamay-ari ng 
telepono. 

Parehong kriminal at hayop ang 
rehimeng Estrada at Abu Sayyaf. Sa 
paglulunsad nito ng isang walang pakun- 
dangang kampanyang militar na bumi- 
biktima sa sibilyang populasyon, di 
hamak na mas maraming mamamayan 
ang pinapatay at sinasaktan ng rehimeng 
Estrada kaysa Abu Sayyaf na kumid- 
nap at nang-hostage ng ilampung 
biktima. 

Walang ibang maaaring sisihin si 
Estrada kundi ang sarili niya sa kanyang 
kahihiyan sa harap ng mundo sa kamay 
ng Abu Sayyaf. Bilang pagpapakita ng 
respeto sa kanyang mga kapwa kriminal 
sa Abu Sayyaf, nagtalaga siya ng isang 


24 


Setyembre 2000 “ANG BAYAN 


Dalawang pahayag hinggil sa pananalanta ng pasistang estado sa 


mamamayan ng Sulu sa ngalan ng pagtugis sa Abu Sayyaf 


66 Dapat papanagutin si 

Estrada sa lansakang 

paglabag sa mga 

karapatang-tao at 

sa internasyunal na 
makataong batas 39 


Pahayag ni Luis Jalandoni 
Pambansang Demokratikong 
Prente ng Pilipinas 


linsunod sa mga utos ni Estrada, naglulunsad 

ang mga armadong pwersa ng gubyerno sa 
Maynila ng malawakang atake laban sa sibilyang 
populasyon ng Jolo na nagresulta sa pagkamatay 
at pagkasugat ng daan-daang sibilyan. Hindi pinag- 
iiba ng mahigit 3,000 tropang militar ang gang ng 
mga mangingidnap na Abu Sayyaf at ang napaka- 
raming inosenteng sibilyan sa Jolo. Ito ay isang 
krimen, labag sa mga batayang karapatang-tao ng 
sibilyang populasyon. Ito rin ay isang malalang 
paglabag sa pandaigdigang makataong batas na 


mahigpit na nagbabawal sa pag-atake sa 
sibilyang populasyon. 

Alinsunod sa kanyang patakarang todo-gera 
laban sa Moro Islamic Liberation Front at 
mamamayang Moro na nagdulot na ng laganap 
na kamatayan at pananalanta at paglikas ng isang 
milyong mga internal refugee sa Mindanao, ang 
pag-utos ni Estrada ng malakihang atake sa Jolo 
ay nagpapamalas ng padron ng malakihang atake 
militar laban sa mga sibilyang populasyon. Ang 
gayong mapanganib na padron ng lubusang 
paglapastangan sa mga karapatang-tao at 
pandaigdigang makataong batas ay dapat 
masugid na ilantad at tutulan ng mamamayang 
Pilipino. Dapat papanagutin ng internasyunal na 
komunidad si Estrada sa kanyang lansakang 
paglabag sa mga karapatang-tao at seryosong 
paglabag sa pandaigdigang makataong batas. 

Sa kanyang pagpunta sa Lunsod ng 
Zamboanga at pagbabando ng atake sa Jolo, 
tulad rin ng kanyang pagbabando ng umano'y 
pagsakop sa Kampo Abubakar, nilalayon din ni 
Estrada na ilihis ang atensyon mula sa malalang 
krisis pang-ekonomya ng bansa na dulot ng 
antinasyunal at anti-mamamayang mga pata- 
karan ng kanyang rehimen. Ang pagdausdos ng 
halaga ng piso, ang paulit-ulit na pagtaas ng 

presyo ng langis at ang mga iskan- 


dalong kinasasangkutan ni Estrada 
atng kanyang mga kroni ay pawang 


myembro mismo ng kanyang 
gabinete upang makipagnegosasyon 
sa mga ito, na tahasang kabaligtaran 
ng kanyang pagbasura sa nego- 
sasyong pangkapayapaan sa mga 
rebolusyonaryong pwersa tulad ng 
MILF at NDFP. 

Inaakala ni Estrada na muli 
siyang makalilikom ng ganansya sa 
pulitika sa paglulunsad niya ng isang 
operasyon laban sa Abu Sayyaf, na 


animo'y pelikula tungkol sa gera na 
ginastusan nang malaki. Subalit 
kanyang nalilimutan na patuloy ang 
paglubog ng kanyang rehimen dahil 
sa pangangayupapa nito sa mga 
dayuhang monopolyong interes, 
korupsyon, pagkabangkarote at 
walang habas na paglabag sa mga 
karapatang-tao. Lumalakas ang 
paglaban ng mamamayan sa kanyang 
rehimen. Æ 


naisasaisantabi habang umaasta 
siyang parang bida sa isang 
pelikulang aksyon. 

Anuman ang kanyang pagpapa- 
macho, lumalakas ang malawak na 
kilusang naggigiit sa kanyang pagpa- 
patalsik. Ang mga rebolusyonaryong 
armadong pakikibaka ng Bagong 
Hukbong Bayan at Bangsamoro 
Islamic Armed Forces ay tiyak na 
titindi. Œ 

Barikada at protesta laban sa pagtaas ng presyo ng langis 


NAGLALAGABLAB ANG EUROPE 


arang apoy na kumalat sa buong Europe ang 

mga protesta laban sa patuloy na pagtaas ng 
presyo ng langis sa pandaigdigang pamilihan at sa 
matataas na buwis sa petrolyo na ipinapataw ng 
mga gubyerno. Palatandaan ito ng lalim ng krisis 
sa ekonomya ng Europe, ng lawak ng disgusto ng 
mga manggagawa at mamamayan kahit sa mga 
sentrong imperyalistang bansa katulad ng France, 
Britain at Germany at ng kahandaan nilang kumilos 
sa militanteng daan ng paglaban. 


FRANCE: Isang malawak na alyansa ng mga magsasaka, 
drayber ng malalaking trak, mga taksi, 
tren at mga ambulansya ang nag- Pa 
protesta sa mga susing lunsodng 4 
bansa. Nitong unang linggo ng 
Setyembre, ganap na napatigil ang 
ekonomya ng France nang barika- 
dahan ng mahigit 1,700 sasakyan ng 
mga nagpuprotesta ang mga oil refinery 
at depot sa buong bansa. Bago nito, 
nagbarikada ang mga mangingisdang Pranses sa mga 
daungan at matagumpay na iginiit ang pagtanggal ng 
buwis sa petrolyong ginagamit nila (7590 sa kabuuang 
presyo ng petrolyo). Nitong Setyembre 7, matagumpay 
na napababa ng mga nagprotesta ang buwis sa petrolyo 
nang 3 bilyon francs ( P18 bilyon) sa pambansang antas. 
Tumaas nang 40% ang presyo ng petrolyo sa France sa 
nakaraang ilang buwan. 


UK: Binarikadahan ng mga drayber ng malalaking trak 
at mga magsasaka ang karamihan ng mga oil refinery 
sa buong bansa. Mabilis itong nagbunsod ng kakulangan 
ng petrolyo na ganap na nakapagp: a mga susing 
lunsod at daungan ng bansa nitong ikalawang linggo 
ng Setyembre. Tanging ang mga trak na 
magdadala ng petrolyo sa 
mga ambulansya at trak 

ng bombero ang 
pinayagang bumyahe ng 
mga nagpuprotesta. 
Nitong Setyembre 21, 


tumanggi ang mga nagpuprotesta sa alok ng oposisyong 
Conservative Party na babawasan ang presyo ng 
petrolyo pagkatapos ng susunod na eleksyon. Naniniwala 
ang mga nagbabarikada na hindi sapat ang 3 pence na 
ibabawas sa presyo. Hanggang sa kasalukuyan, 
tumatangging magbigay ng panandaliang tugon ang 
gubyernong Blair sa krisis. Sa buong Europe, 
pinakamataas ang presyo ng petrolyo sa Britain. Dagdag 
dito, tumaas nang 42% ang presyo ng petrolyo nitong 
nakaraang tatlong taon. Kalahati ng pagtaas ay resulta 
ng ipinapataw na buwis ng gubyerno na umaabot sa 76% 
ng pangkabuuang presyo. 


THE NETHERLANDS: Bilang protesta sa pagtaas ng presyo 
ng langis, nagsagawa ang mga opereytor ng tren at 
drayber ng taksi ng protestang g0-slow (pagbagal ng 
pagpapatakbo) sa mga lansangan ng Amsterdam at 
Rotterdam, dalawang pangunahing lunsod ng The 
Netherlands. Nitong Setyembre 15, ganap na naparalisa 
ng mga unyon ng drayber ang ekonomya ng bansa. 
BELGIUM: Pinatigil ng 2,000 drayber ng 
tren, kasama ang mga drayber ng 
taksi at bus ang trapik sa 
Central Belgium noong 


LUMALAGANAP 
Setyembre 10 upang 
ANG PROTESTA igit ane pagbaba 
SA IBA PANG ng buwis sa 
BAHAGI NG petrolyo. La- 
EUROPE, US, long lumakas 


ang protesta 
noong Set- 
yembre 14 nang 
mag-walk-out ang 
unyon ng mga 

drayber ng tren sa usa- 
pan nito sa gubyerno. Tinar- 
get ng mga nagpuprotesta ang 
mga oil depot at mga haywey na 
umuugnay sa bansa sa Germany at The 
Netherlands. Hindi rin nagtagal at sumama sa pro- 
testa ang mga hauler na nagpatigil sa operasyon sa 


MIDDLE EAST AT 
MAGING SA ASIA. 

tatlong pinakamalalaking daungan ng bansa. 


GERMANY: Binarikadahan ng mga drayber ng tren ang mga 
haywey na nag-uugnay sa Germany sa mga karatig bansa 
at maramihan silang nagtungo sa hangganang Germany- 
France. Nitong Setyembre 14, ginamit ng 50 magsasaka 
ang kanilang mga traktora upang barikadahan ang isang oil 
refinery sa Lingen, isang lunsod sa hilagang-kanlurang 
Germany. Ito ang pinakauna sa ganitong tipo ng aksyong 
masa sa bansa. 


NORWAY: Hinarang ng mga drayber ng malalaking trak ang 
11 terminal ng langis ng halos isang araw nitong Setyembre 
18. Matagumpay na naipababa nang 4.596 ng mga 
nagprotestang drayber sa Oslo ang buwis sa petrolyo na 
ipinapataw ng kanilang gubyerno. Ipatutupad ito sa susunod 
na taon. Bagamat pumapangalawang pinakamalaking 
eksporter ng langis ang bansa sa buong Europe, isa sa may 
pinakamataas na binabayaran para sa petrolyo ang 
mamamayan nito. Malaking bahagi (70%) ng presyo ay 
mga buwis na ipinapataw ng gubyernong Norwegian sa 
mga produktong petrolyo. 


SPAIN: Nitong Setyembre 15, binarikadahan ng mga 
mangingisdang Espanyol ang daungan sa Barcelona habang 
pinatindi ng mga magsasaka rito, kasama ang mga drayber 
ng malalaking trak ang pagbarikada sa mga oil terminal. 
Iginigiit nila sa kanilang gubyerno na gumawa ng ibang 
paraan upang ibaba ang mga buwis sa petrolyo liban sa 


NAGDIRIWANG ANG 
PROLETARYADO, 
NAGPUPUNYAGI AT 
NAGHAHANDA SA 
MAS MALALAKI 
PANG LABAN 


pagpako ng mga buwis 
sa antas ng 1999. 


ITALY: Binarikadahan ng 
mga mangingisda ang 
ilang daungan upang 
pabagalin ang trans- 
portasyon ng mga pro- 
duktong papasok at palabas ng bansa. Nagprotesta 
rin ang mga drayber ng tren at taksi nitong Setyembre 
16. 


SWEDEN: Hinarang ng mga drayber ng malalaking trak 
ang pagdaloy ng mga kargo sa pinakamalaking 
daungan nito. Tumaas nang 20% ang presyo ng 
petrolyo sa bansa sa taong ito. 


Lumalaganap ang protesta sa iba pang bahagi ng 
Europe, US, Middle East at maging sa Asia. Papalakas 
ang pagkilos ng mamamayan sa Finland, Slovakia at 
Poland. Pansamantalang naiwasan ng gubyernong 
Hungarian ang ganitong mga protesta sa pamamagitan 
ng pagbawi sa nakatakdang 6% pagtaas sa buwis sa 
petrolyo sa bansa. 


Mabilis na kumakalat ang apoy ng protesta. 
Alumpihit ang mga imperyalista. Nagdiriwang ang 
proletaryado, nagpupunyagi at naghahanda sa mas 
malalaki pang laban sa hinaharap. Œ 


MAHIGIT 10,000 MANGGAGAWA AT MAMAMAYAN ANG 
bumuhos sa lansangan ng Melbourne, Australia upang 
magprotesta laban sa kapitalistang sistema at imper- 
yalistang globalisasyon nitong Setyembre 11. Itinaon 
ang kilos-protesta sa paglulunsad sa Melbourne ng 
kumperensya ng World Economic Forum (WEF), isang 
pulong ng pinakamalalaking kapitalista sa buong mundo. 

Sinalakay, pinagbabatuta, pinagsusuntok at pinag- 
sisipa ng mga pulis na anti-riot (na ang iba'y 
nakakabayo pa) ang mga demonstrador na nagbarikada 
sa paligid ng hotel at casino complex na pinagdausan 
ng WEF 

Dahil sa marahas na pag-atake ng pulisya, 
nasugatan ang 51 sa mga demonstrador, 11 ang 


MALAWAKANG KILOS-PROTESTA SA AUSTRALIA 
LABAN SA WORLD ECONOMIC FORUM, TAGUMPAY 


malubha, habang isa ang nawalan ng malay. 
Kinabukasan, tatlong aktibista ang dinakip habang 
patuloy na sinasalakay at pinatitigil ng mga tropa ng 
pulis ang rali. 

Subalit sa halip na umatras, pinaigting ng mga 
militante ang pagpapahayag ng pagtutol sa imper- 
yalistang globalisasyon sa pamamagitan ng ibayong 
pagpapatibay ng kanilang hanay. Kapit-bisig din 
nilang kinundena ang pasistang pandarahas ng mga 
pulis. 

Naantala ng matagumpay na demonstrasyon ang 
pagbubukas ng pulong ng WEF nang naipit ang 
ilampung delegado sa barikada ng mga nagpu- 
protesta. m 

Pakikibakang Palestino para sa pagpapasya-sa-sarili 


TUNGO SA PAGGAPI SA PANG-AAPING 


IMPERYALISTA AT ISRAELI 


bayong umiigting ang pakikibaka ng mamamayang 

Palestino para makapagtatag ng nagsasariling estado sa 

harap ng patuloy na sabwatan ng imperyalismong US at 
tutang gubyerno ng Israel upang hadlangan ito . 


Hindi nabuo sa itinakdang Setyembre 13 dedlayn ang kasunduang 
magpipirmi sa katayuan ng Palestine bilang estado dahil sa patuloy 
na pagmamatigas ng naghaharing uri ng Israel na patuloy na kontrolin 
ang mga teritoryong Palestino na malaon na nitong inookupa. 
Suportado ng US ang matigas na pusisyong ito ng Israel. 

Wala pang makabuluhang ibinubunga ang “prosesong 
pangkapayapaan” sa pagitan ng magkatunggaling panig. Sa kabila 
nito, nagpasya ang pamunuan ng mga Palestino na patuloy na 
makipagnegosasyon hanggang Nobyembre. Gayunman, ipinahayag 
nilang itutuloy ang deklarasyon ng kalayaan bilang estado may 
marating mang kasunduan o wala matapos ang dalawang buwang 
ekstensyon ng pag-uusap. 

Nauna nang nagbanta ang US na “muli nitong pag-aaralan” (sa 
ibang salita, puputulin) ang “relasyon” sa Palestine at ititigil ang 
pagbibigay ng ayuda rito kapag itinuloy ng huli ang unilateral na 
deklarasyon ng kalayaan. Ipinahihiwatig ng US na gagamitin nito 
ang kanyang kapangyarihan upang paluhurin ang Palestine sa mga 
kundisyon ng Israel. Inilalantad nito ang pagpanig ng US sa Israel, 
ang pinakamaaasahang alyado at balwarte ng imperyalistang 
dominasyon nito sa Middle East. Naninindigan naman ang 
mamamayang Palestino na hindi sila pagagapi sa mga pagtatangka 
ng US nailigaw sila sa landas ng kapitulasyon. 

Gayon na lamang ang interes ng US at iba pang imperyalistang 
sa Middle East dahil ito ang pangunahing pinagkukunan 
laigdig. Kaya sa loob ng mahigit nang kalahating siglo, 
tuluy-tuloy na nagmamaniobra ang mga ito upang magpatatag ng 
impluwensya sa rehiyon. Ang tunggaliang Arabo-Israeli mismo ay 
nilikha at pinalala ng mga imperyalista upang pagsilbihin sa kanilang 
interes. 


BINASAG NA KAPAYAPAAN. Bago manghimasok ang mga imperya- 
lista sa Middle East, relatibong tahimik na namuhay nang magkasama 
ang mga Arabong Muslim, mga Hudyo at mga Kristyano sa Palestine 
saloob ng daan-daang taon. 

Nagsimula ang imperyalistang panghihimasok sa Middle East 
noong 1915, panahon ng Unang Digmaang Pandaigdig. Sa panahong 


Ang Palestine ay binubuo ng kasa- 
lukuyang Israel, ng Occupied Territories 
(West Bank, Gaza Strip at Golan Heights) 
at Sinai Peninsula na ngayon ay kontro- 
lado ng Egypt. Ang Occupied Territories 
at ang Sinai Peninsula ay kapwa 
nasakop ng Israel noong 1967. Mula 1975 
hanggang 1982 ay unti-unting binitawan 
ng Israel ang Sinai Peninsula. 


iyon, ang rehiyon, na sa kalakha'y pinani- 
nirahan ng mga Arabong Muslim, ay bahagi 
ng imperyo ng mga Turkong Ottoman. 
Naagaw ng United Kingdom (UK) ang 
Palestine mula sa Imperyong Ottoman 
noong 1917 satulong ng mga Arabong nag- 
alsa laban sa imperyo. Nangako ang UK na 
ipagkakaloob sa kanila ang kanilang 
pambansang kalayaan. 

Subalit kasabay ng gayong pangako, 
pumasok din ang UK sa iba't ibang 
kasunduang direktang tumunggali rito. Una, 
noong 1916, nakipagkasundo ito sa France 
at Russia na kanilang paghahatian at 
paghaharian ang rehiyon. Ikalawa, upang 

makuha ang tulong ng mga Hudyo sa digmang kanyang 
inilulunsad, nangako ang UK sa mga ito noong 1917 na 
bibigyang-daan ang pagtatatag ng kanilang “national 
home” o bai a Palestine. Kalaunan, ang naturang 
pangako ay ginawang bahagi ng pagkilala ng League of 
Nations (pinagmulan ng United Nations o UN) sa 
soberanya ng UK rito noong 1922. 

Sa sumunod na 26 na taon ng paghahari ng UK sa 
Palestine nagsimulang mamuo ang tunggaliang Arabo- 
Hudyo. Habang maramihang dumagsa ang mga Hudyo 
sa Palestine, udyok ng reaksyunaryo at ekspansyunistang 
ideolohiyang Zionist, lumaganap ang paglaban ng mga 
Arabo upang hadlangan ang nagbabadyang dominasyon 
ng mga Hudyo. Nang tuluyan nang maitayo ang estadong 
Israel noong 1948, sumiklab ang digmaang Arabo- 
Israeli. Tumulong sa mga Palestino ang kapwa Arabong 
mga bansang Egypt, Jordan at Syria. Napalawak pa ng 
Israel ang teritoryo nang madaig nito sa gera ang mga 
Arabo. Gayunman, ang kanlurang ibayo ng Ilog Jordan 
(West Bank) at ang Gaza Strip, kapwa bahagi ng 
Palestine, ay nakuha ng Jordan at Egypt. 

Daan-daan libong mga Palestino ang napalikas ng 
naturang digmaan. Habang nagsimulang kumalat sa mga 
karatig-bansa ang mga Palestino, dumami naman nang 
dumami ang mga Hudyong nagsidating mula sa iba'tibang 
bansa. Habang nasa distyero, nanatili ang pambansang 
adhikain ng mga Palestino at ang hangaring makabalik 
salupang tinubuan. Noong 1964, itinatag ang Palestinian 
Liberation Organization (PLO) bilang nagkakaisang 
prente ng mga Palestinong refugee at grupong fedayeen 
(gerilya) upang pakilusin ang mamamayang Palestino sa 
pagbawi sa lupaing inagaw ng Israel. 

Taong 1967, muling sumiklab ang gera sa pagitan 
ng mga Arabo at Israeli. Sa loob ng anim na araw, muling 
nagapi ang mga Arabo at nasakop ng Israel ang West 
Bank, Gaza Strip at Golan Heights na ngayo'y kilala 
bilang Occupied Territories at siyang ubod ng 
nagpapatuloy na tunggaliang Palestino-Israeli. Tuluy- 
tuloy na nilabanan ng mga Palestino sa pangunguna ng 
PLO ang mga mananakop. Tampok sa kasaysayan ng 
kanilang paglaban ang intifada o pag-aalsa noong 1987 
na kinatangian ng mga demonstrasyon, welga at 
sagupaan sa pagitan ng mga Palestinong armado lamang 
ng mga bato at tirador at mga tropang Israeli. 


MGAIMPERYALISTANG MANIOBRA. Matapos likhain at 
palubhain ang problema sa Palestine at sa buong Middle 
East, maraming ginawang mga maniobra ang mga 
imperyalista sa pangunguna ng US upang “lutasin” ito sa 
paraang paborable sa kanila. Tumingkad ang lantarang 
pakikialam ng US sa usapin noong dekada 1970. Naging 
direksyon ng mga pagsisikap nito ang pagnyutralisa sa 
mga bansang sumusuporta sa mga Palestino at lumalaban 
sa Israel. Unang naging tampok na resulta nito ang 
pagkakalagda ng kasunduang pangkapayapaan sa 
pagitan ng Egypt at Israel noong 1979. Sa pamamagitan 
ng panggigipit, napresyur 
naman ng US ang Syria na 
makipagkasundo sa Israel 
noong 1991. Taong 1994, 
nahatak na rin sa isang 
kasunduang pangkapaya- 
paan ang Jordan. 

Sa pakikipag-usap sa 
PLO, ginawang kundisyon 
ng US ang pagkilala muna 
ng mga Palestino sa kasa- 
rinlan ng Israel at ang pagwawaksi sa “teroristang” mga 
pamamaraan nito. Sa pagdaan ng mga taon, ang 
“pamamagitan” nito sa “prosesong pangkapayapaan” ay 
nagbunga ng mga kasunduang batbat ng mga prubisyong 
maka-Israel at tumitiyak sa konsolidasyon ng imper- 
yalistang impluwensya sa Middle East. Sa kabila ng 
pormal na pagkilala ng UN sa estado ng Palestine, buong 
kainutilan naman itong yumuyukod sa mga maniobra ng 
US. 


WASTO LAMANG NA 
ITULOY NG MGA 
PALESTINO ANG 

DEKLARASYON NG 

KALAYAAN MARATING 
MAN ANG ISANG 

KASUNDUAN O HINDI. 


SA KASALUKUYAN AT HINAHARAP. Ang tanging 
ibinubunga ng “prosesong pangkapayapaang” iniisponsor 
ng US ay ang patuloy na pagkaantala ng kaganapan ng 
pambansang adhikain ng Palestine. Malinaw na hindi 
matutupad ang adhikang ito kung isasalalay sa naturang 
proseso. Wasto lamang na ituloy ng mga Palestino ang 
deklarasyon ng kalayaan marating man ang isang 
kasunduan o hindi. Ang anumang isasagot ng Israel at ng 
imperyalismong US kapag nagkagayon ay mahaharap 
ng mga Palestino sa pamamagitan ng patuloy na pagkilos 
at paglaban hanggang maging ganap ang pagpapasya sa 
sarili na malaon nang ipinagkakait sa kanila. 8 

e, MGA BALITA NG PAKIKIBAKA 


„A 
} sa > 
SUNDALO, PATAY SA AMBUS SA SAMAR 


Isang sundalo ang napatay nang tambangan ng 
BHB ang mga elemento ng Philippine Army nitong 
Setyembre 13 sa Sityo Babaclayon, Barangay 
Caranas, Motiong, Samar. Nagpapatrulya ang mga 
sundalong ito ng 34th IB na nakabase sa bayan ng 
San Jose de Buan nang ambusin ng BHB. 


GWARDYA NI LUCIO TAN, DINISARMAHAN 


Dinisarmahan ng mga mandirigma ng BHB nitong 
Setyembre 20 ang apat na abusadong security guard 
ng Progressive Farms, isang babuyan na pag-aari ni 
Lucio Tan sa Barangay Saravia, Koronadal, South 
Cotabato. Nasamsam sa kanila ang dalawang M16, 
isang karbin, isang 12-gauge shotgun, mga bala at 
dalawang hand-held radio. 


SUNDALO, PINARUSAHAN SA BIKOL 


Pinarusahan ng BHB si Sgt. Ernesto Martin ng 
2nd IB nitong Setyembre 1, alas-7 ng umaga sa 
Barangay Aroroy, Sorsogon, Sorsogon. Nasamsam 
sa kanya ang isang kal .45. 

Ang batalyong kinabibilangan ni Martin ay sangkot 
sa kontra-rebolusyonaryong mga operasyong militar 
na nananalanta sa hanay ng mamamayan sa ilang 
bahagi ng Albay at Sorsogon. 


DALAWANG ARMAS, NASAMSAM 
SA AMBUS SA KALINGA 


Isang M14 at isang M16 ang nasamsam ng BHB 
saisang ambus noong Agosto 28 sa Balbalan, Kalinga. 
Tinambangan at napatay ng mga Pulang man- 
dirigma sina Cpl. Crispin Antonio ng “Alpha” 
company ng 21st IB at Dante Sagibo, kagawad ng 
CAFGU. 
Kalilipat pa lamang ng 21st IB sa Kalinga 
matapos patalsikin ng mamamayan ng Isabela dahil 
sa pagiging berdugo at kontra-mamamayan nito. 


LIBU-LIBONG MAMAMAYAN, 
LUMAHOK SA MARTSANG ANTI-ESTRADA 


Matagumpay na idinaos ng puu-puong libong 
mamamayan ang malalawak at militanteng martsa- 
rali sa iba't ibang dako ng bansa nitong Setyembre 
21. Sa pagmarka ng mga demonstrasyon sa ika- 
28 taon ng pagpataw ng batas militar, umali- 
ngawngaw ang panawagang patalsikin ang nagha- 
haring pangkating Estrada. 

Sa Kamaynilaan, nagrali sa Liwasang Bonifacio 
ang mahigit 10,000 mamamayang kinabilangan ng 
mga militanteng organisasyon ng masang anakpawis 
at iba pang demokratikong pwersa, mga taong- 
simbahan at mga personaheng anti-Estrada. 
Binatikos nila ang rehimeng Estrada, na anila'y 
ibayong naglulugmok sa sambayanan sa krisis 
pampulitika at pang-ekonomya na mas malalim pa 
kaysa noong madidilim na araw ng diktadurang 
Marcos. 

Sa Lunsod ng Baguio, daan-daan ang mariing 
tumuligsa sa pagtindi ng mga abusong militar at sa 
laganap na kroni-ismo at korupsyon sa gubyerno. 

Sa Timog Katagalugan, libu-libong mamamayan 
ang naglunsad ng mga kilos-protesta sa Bacoor, 
Cavite, Sta. Cruz at Calamba, Laguna, Antipolo, 
Cainta at Taytay, Rizal: San Jose, Occidental 
Mindoro, Calaca, Lunsod ng Lipa, Nasugbu, 
Calatagan at Lian, Batangas: Lunsod ng Calapan 
at Victoria, Oriental Mindoro: at Infanta at San 
Francisco, Quezon. Sa Lunsod ng Lucena, nagdaos 
ng anti-pasistang martsa papunta sa mayor na 
kampo ng Southern Luzon Command. 

Samantala, humugos sa lansangan ang may 
2,000 mamamayan sa mga Lunsod ng Bacolod, 
Cebu at Iloilo. Sa Lunsod ng Davao, pinaralisa ng 
may 400 drayber at opereytor ng dyip ang 
transportasyon bilang pakikiisa sa mahigit 1,000 
mamamayang nagrali laban sa ala-Marcos na 
gubyernong Estrada at sa tumitinding paghaharing 
militar. Itinambol din ng mga tsuper ang kanilang 
hinaing para sa P1 dagdag sa pamasahe sa harap 
ng tuluy-tuloy na pagtaas ng presyo ng langis. 

